Budak Lelaki Ini Tidak Mampu Beli Buku, Minta Surat Sampah Untuk Dibaca

Mathew Flores, 12 tahun, berbeza daripada kita semua. Selalunya, kita akan membuang junk mail atau surat sampah, tetapi beliau sukakannya.

Sehingga baru-baru ini, iklan adalah satu-satunya jenis bahan bacaan yang ada untuk budak lelaki ini. Beliau sangat suka membaca sehinggakan beliau bertanya kepada seorang posmen di bandar Salt Lake, sekiranya beliau mempunyai surat sampah.

Pertanyaan yang pelik ini membuatkan posmen itu, Ron Lynch, bertanya kenapa. Lynch berkongsi jawapan Flores yang menyentuh hati ini di Facebook:

“Pada hari ini ketika saya sedang menghantar surat di kompleks pangsapurinya, saya ternampak dia membaca iklan, dan kemudian dia bertanya kepada saya jika saya mempunyai surat lebih untuk dibaca,” Lynch menulis. “Dia berkata dia harap dia mempunyai buku untuk dibaca. Saya beritahu, perpustakaan ada banyak buku, tetapi dia menjawab yang dia (ibu bapanya) tidak mempunyai kereta, dan tidak mampu untuk membayar tambang bas.”

Lynch kemudian menulis status Facebook meminta rakan-rakan sekiranya mereka ada buku lebih untuk diberi kepada Flores:

“Kebanyakan kanak-kanak mahukan barangan elektronik! Semangat beliau sangat mengkagumkan, anda patut lihat riak wajahnya apabila saya kata yang saya boleh tolong!”

“Dia berharap kepada saya,” Lynch menulis lagi, “Jadi saya harapkan kamu!”, Lynch merujuk kepada rakan-rakan Facebooknya.

BACA: Lelaki Ini Berjaya Membaca Lebih 70 Buah Buku Dalam Masa Setahun Dan Ini 7 Tip Daripada Beliau

Lynch menyangka yang beliau akan mendapatkan 50 hingga 60 buku untuk Flores, tetapi permintaannya menjadi semakin viral.

Seluruh dunia, termasuklah U.K., Australia dan India menghantar buku kepada Flores. Menurut Lynch dalam temu bualnya bersama-sama dengan The Huffington Post, beratus-ratus buku telah diterima oleh Flores, beratus-ratus lagi masih dalam perjalanan, dan beliau kagum melihat sifat murah hati orang ramai.

Posted by Ron Lynch on Tuesday, 28 July 2015

“Saya kagum dan berasa rendah hati dengan apa yang terjadi,” kata Lynch. “Apa yang saya lakukan sangat sedikit.”

Beliau menulis status kepada semua menderma:

“Anda semua yang mengambil berat dan mengambil keputusan untuk melakukan sesuatu tentangnya adalah hero sebenar cerita ini. Semoga anda diberkati, dan terima kasih banyak-banyak!”

Semasa buku-buku mula sampai di rumah Flores, anak kecil ini tidak percaya.

“Mereka berkata, buku-buku ini untuk awak,” kata Flores. “Saya sangka mereka silap, tetapi ianya benar-benar untuk saya.”

Flores tidak sabar untuk berkongsi buku baru beliau dengan rakan-rakan, dan berjanji untuk membaca kesemuanya.

Untuk anda yang berminat, bolehlah menghantar buku ke alamat di bawah:

Mathew Flores
c/o Sandy Post Office
8850 S 700 E
Sandy, UT 84070

BACA Juga: 6 Cara Mudah Menggalakkan Anak Membaca Dan Menulis. Semestinya Ia Juga Menyeronokkan!

LIKE dan FOLLOW Vocket di Facebook serta Instagram


Budak Lelaki Korea Ini Tidak Berbelanja Sepanjang Bercuti Di Malaysia Semata Mata Mahu Lakukan Ini

Bebe, anak kepada Mr. Lee (wakil pengurusan komik Running Man Korea) menyalurkan sumbangan kepada penduduk Gaza melalui Kempen Love Hope.

Beliau sanggup tidak berbelanja sepanjang percutiannya di Malaysia bagi memberi sumbangan kepada penduduk Gaza.

Bebe menghasilkan lukisan khas yang ditujukan kepada kanak-kanak di Gaza.

Beliau mengharapkan kanak-kanak Palestin akan gembira sama seperti kanak-kanak lain di dunia.


18 Gambar Haiwan Comel Melihat Ke Luar Tingkap. Serius Comel

Hari hujan, tak boleh keluar rumah, atau saja je tengah berehat tepi tingkap.

Pelbagai sebab haiwan suka tengok keluar atau ke dalam rumah melalui tingkap.

Tak tahan kami tengok si comel-comel ni semua.

13. Kitorang saja je nak posing kat sini.

15. Cerah sangat, nak tutup tingkap ni. Bbye!


Budak Lelaki Muslim Menangis Selepas Ibunya Diminta Tanggalkan Hijab Di Khalayak Ramai

Wanita muslim di Malaysia mungkin tidak akan mengalami masalah untuk memakai tudung di negara ini kerana majoriti rakyatnya beragama Islam dan agama Islam merupakan agama rasmi di Malaysia. Namun, lain pula ceritanya di sesetengah negara luar yang majoriti rakyatnya bukan beragama Islam. Ianya menjadi satu penghalang untuk wanita Muslim untuk menutup aurat di sana.

Disebabkan gelaja Islamofobia yang makin meningkat, umat Islam di luar sana sering dipandang serong oleh masyarakat bukan Islam. Ada yang menganggap orang Islam ini adalah pengganas.

Seperti yang berlaku di Perancis, seorang wanita muslim yang menemani anak lelakinya mengikuti rombongan lawatan sambil belajar yang dianjurkan pihak sekolah, ke dewan parlimen negara itu.

Kejadian menyedihkan berlaku apabila salah seorang ahli politik Perancis, Julien Odoul, yang jelas sekali tidak selesa melihat hijab yang dipakai oleh wanita tersebut. Ahli politik tersebut dilihat memberikan kata-kata provokasi terhadap wanita tersebut dan meminta wanita tersebut untuk membuka hijab yang dipakainya itu.

Menerusi video tersebut, Julien bersama seorang lagi ahli politik sedang bertikam lidah mengenai wanita tersebut, anak lelaki wanita muslimah itu mula menangis disebabkan ibunya diperlakukan sedemikian rupa.

🔴 [RT]Au nom de nos principes républicains et laïcs, j’ai demandé à @MarieGuiteDufay de faire enlever le voile islamique d’une accompagnatrice scolaire présente dans l’hémicycle. Après l’assassinat de nos 4 policiers, nous ne pouvons pas tolérer cette provocation communautariste pic.twitter.com/3WzqDEC3nn

— Julien Odoul (@JulienOdoul) October 11, 2019

Wanita Muslim tersebut masih mampu tersenyum dan tetap dengan pendiriannya untuk bertudung. Malah, dia juga dilihat sedang menenangkan anaknya dan mendapat tepukan dari orang ramai yang hadir di situ.

Kejadian tersebut bukanlah sesuatu yang baru di negara sekular sebegitu. Itulah realiti yang harus ditempuhi oleh orang Islam di luar sana. Islamophobia merupakan wabak yang semakin tersebar di seluruh dunia.

Anda mungkin terlepas artikel lain berkaitan dengan masalah Islamofobia ini . Klik link di bawah untuk bacaan lanjut

Hasil Experimen Islamophobia Ini Telah Menerima Lebih 23,000 Share Di Facebook

Masyarakat Islam Di United Kingdom Berdepan Ancaman ‘Punish A Muslim Day’ Hari Ini


Budak Lelaki Tanpa Tangan Terima Tangan Bionik Iron Man Daripada Robert Downey Jr

Robert Downey Jr. dan Albert Manero, seorang pelajar #CollectiveProject yang mengasaskan Limbitless, membuat kejutan kepada seorang kanak kanak istimewa dengan menghadiahkan sebuah 3D printed arm secara percuma kepadanya.

Limbitless Solutions ialah sebuah projek yang dijalankan di Universiti Central Florida oleh Albert Manero, seorang pelajar PHD dalam kejuruteraan mekanikal dan pemegang biasiswa Fulbright. Beliau dan sukarelawan Limbitless menggunakan teknologi baru seperti 3D printing untuk membuat tangan palsu elektronik yang murah untuk kanak kanak supaya mereka boleh memberi secara percuma. Ini kerana kebanyakkan kanak kanak tidak mampu membeli tangan palsu yang mereka perlukan dengan harga yang mencecah ribuan ringgit malah menjadi tidak muat selepas beberapa tahun.

Menariknya tangan palsu yang mereka berikan kepada Alex (budak lelaki) itu hanya memerlukan 350 USD untuk mendapatkan bahannya. Dengan harga seperti itu, tim Limbitless hanya perlu mengeluarkan duit poket mereka seorang sedikit untuk menyiapkan satu tangan.


“Gaza, Gaza!” – 4 Orang Budak Lelaki Ini Main Sesuatu Yang Budak Zaman Sekarang Jarang Jumpa. Jangan Tiru Aksi Merbahaya Ini Di Rumah

Kami tak pasti nak sokong atau tidak 4 orang budak ini. Aksi mereka mengimbau kenangan kami semasa kecil. Tapi, awas! Jangan tiru aksi ini kalau mahu beraya dan hidup lama. Video selepas ini.


Budak Perempuan Ini Tidak Mahu Adik Lelakinya Membesar

Sadie, 5 tahun sangat sayangkan adik lelakinya sehinggakan dia tidak mahu adiknya membesar. Terlalu comel untuk tidak ditonton.


Budak Perempuan Karate Comel Ini Buat Juri Britain’s Got Talent Tergamam

Jesse McParland, 9 tahun mengejutkan juri juri Britain’s Got Talent dan memukau penonton dengan persembahan menakjubkan baru baru baru ini.

Juri juri tersebut, Simon Cowell, Amanda Holden, Alesha Dixon dan David Walliams, semuanya tidak ada idea apakah yang bakal Jesse lakukan saat ia muncul di atas pentas.

Jesse yang berasal dari Keady, Armagh, yang juga merupakan juara dunia dua kali kickboxing, memberikan persembahan yang padu yang jarang kita dapat lihat oleh kanak kanak seusianya.

Dalam video ini juga di highlight kan hubungan karab antara Jesse dan ayahnya. Menurut Jesse, ayahnya sanggup belajar mendandan rambut untuk membantunya menjaga dan menyiapkan rambut setiap kali persembahan.

Jesse, sudah tentu berjaya ke pusingan seterusnya. Tonton klip persembahan beliau di bawah.

LIKE dan FOLLOW Vocket di Facebook serta Instagram


Budaya Bandingkan Anak Orang Dengan Anak Kita Punca Jenayah Semakin Meningkat

Anak mana yang tidak terasa kalau ibu bapanya banyak membandingkan dia dengan orang lain? Atau anak mana yang tidak akan rasa di hargai kalau ibu bapanya sendiri tidak menghargainya.

Tetapi, itulah lumrah yang berlaku pada ibu bapa. Tidak kira dulu atau sekarang, budaya membandingkan anak mereka dengan anak orang lain sudah menjadi satu trend.

Jika anaknya kurang berjaya di dalam pelajaran atau sesuatu bidang, manakala anak si polan yang lain lebih berjaya. Ibu bapa sering menggunakan kata ‘tengok anak orang itu’ sebagai alasan untuk menyalahkan kekurangan anaknya.

Ini jelas budaya kurang baik buat anak tersebut yang mahu mengetahui selok belok kehidupan daripada guru pertama mereka, iaitu ibu bapa.

Yayasan Pencegahan Jenayah Malaysia (MCPF), berkata budaya membandingkan anak kita dengan anak orang lain akan membuatkan anak kita ditekan daripada segi emosi dan akan menjadi marah.

Anak-anak akan mula bertanya kalau begitu buat apa mereka berada di rumah sekiranya mereka tidak dihargai oleh kedua ibu bapa mereka.

Kesannya nanti adalah anak-anak ini akan bertanya untuk apa lagi mereka berada di rumah jika segala usaha mereka dipandang enteng oleh orang paling rapat dengan mereka.

Sebaliknya bagi MCPF, budaya ini perlu dihentikan dengan serta merta, sebaliknya ibu bapa perlu bertindak lebih baik dengan menghargai usaha anak-anak mereka.

Selain itu, ibu bapa juga perlu bersikap terbuka dengan menerima segala kelemahan yang ada pada diri anak-anak dan sentiasa menyokong mereka dengan apa yang telah mereka lakukan.

Dengan ini, segala aktiviti jenayah yang melibatkan golongan remaja dapat dielakkan dan kes lari daripada rumah dapat dikurangkan.

Sejak 2011 lagi, angka telah mencatatkan 15,042 kes kehilangan kanak-kanak dan remaja dilaporkan. Kebanyakkan kes ini berlaku adalah disebabkan mereka mendapati rumah bukan lagi tempat mereka mengadu kasih sayang.

Konsep ‘Rumahku Syurgaku’ hanya dapat dijalankan jika ibu bapa memahami intipati yang berada di sebalik slogan itu.

Rumah perlu menjadi tempat berteduh buat anak-anak. Tempat di mana ibu bapa akan memberi perlindungan dan berkata okay jika mereka gagal untuk mencapai apa yang kita harapkan. Kerana kehidupan ini panjang dan rezeki itu luas.

Ibu bapa yang menerima kelemahan anak mereka dan menghargai setiap sisi buruk mereka adalah ibu bapa yang memahami konsep manusia itu tidak pernah sempurna. Tetapi dengan ketidak sempurnaan itulah akan menjadikan anak mereka seorang manusia suatu hari nanti.

Berikut adalah cerita lain mengenai ibu bapa untuk rujukan anda. Klik pautan di bawah untuk membaca.

Ibu Bapa 8 Mangsa Tragedi Langgar Terkilan Dengan Keputusan Mahkamah

5 Cara Urus Rasa Marah Ibu Bapa Muda Dengan Kerenah Anak

Bekerja Dan Tiada Masa, 7 Tip Didik Anak Untuk Ibu Bapa Yang Sibuk


Budaya Gali Kubur Jenazah Yang Meninggal Dunia Untuk Dikahwinkan, Takut Sunyi Di Alam Kubur

Terdapat sebuah keluarga di China dilaporkan telah menggali kubur ahli keluarganya, iaitu seorang wanita yang meninggal dunia pada 12 tahun yang lalu dan menjualnya sebagai “pengantin hantu.”

Mayat Kang Cuicui diambil dari kuburnya dan dikahwinkan dengan mayat seorang lelaki dalam upacara perkahwinan di Provinsi Hebei. Amalan atau adat Yin Hun, yang juga disebut perkahwinan hantu, telah diamalkan di China selama ribuan tahun bagi mereka yang masih mempercayainya.

Mereka percaya bahawa dengan perkahwinan, orang yang mati tidak akan kesepian di alam kubur, manakala generasi akan datang bakal mendapat tuah. Amalan “pengantin hantu” telah dilaporkan oleh Daily Mail.

Kisah ini bermula apabila mayat Kang – yang mati bunuh diri pada tahun 2008, setelah dia bertengkar dengan suaminya, Li Zhong – tiba-tiba hilang dari kuburan pada 14 November. Lebih mengejutkan lagi, semua perhiasan emas di dalamnya turut hilang.

Untuk pengetahuan anda, Li dan keluarga sebelum ini telah mengadakan upacara pengebumian besar-besaran untuk Kang. Mereka difahamkan telah menghabiskan hingga 100,000 yuan (RM 61,000) dan makam Kang dipenuhi dengan perhiasan yang bersalut emas.

Disebabkan kejadian Kang hilang dari kuburnya, Li terus menghubungi pihak polis. Setelah siasatan diadakan, terungkap bahawa keluarga Kang yang bertanggungjawab menggali kubur anak perempuan mereka.

Setelah menggali, difahamkan keluarga Kang telah menjual mayat anak perempuannya kepada keluarga seorang mayat lelaki yang meninggal dunia dalam satu kemalangan jalan raya pada harga 80,000 yuan (RM50,000).

Keluarga Kang dan keluarga mayat lelaki terbabit mengadakan “kenduri kahwin” pada 23 November. Selepas itu mayat mereka dikebumikan di kubur yang sama.

Disebabkan itu, pihak polis telah menggugurkan permohonan Li untuk menjalankan siasatan terperinci. Tetapi apa yang Li tidak berpuas hati adalah pihak polis tidak memberikan apa-apa alasan mengapa permohonan dia ditolak.

Ketika ditemual bual oleh media tempatan, ibu Kang mengakui bahawa dia sangat marah kepada Li kerana membiarkan anaknya sendirian, manakala mayat keluarga Li yang lain dipindahkan.

“Anda (Li) membiarkan kubur anak saya di sana. Saya harus mengambilnya kerana dia tidak boleh sendirian di dunia di sana,” katanya.

Li Zhenwang, individu yang mempunyai pengalaman dan ditanggungjawabkan dalam upacara “majlis perkahwinan hantu”, mengatakan bahawa orang yang mati di umur yang muda dan tidak pernah mempunyai anak seperti Kang sangat “popular di pasaran”.

“Ini seperti berkahwin secara normal. Apabila jenazah berada di sini, kita akan meletakkan mereka di dalam peti mati yang berwarna merah, yang dihiasi dengan bunga,” katanya Li Zhenwang.

Terdapat beberapa agensi yang menguruskan perkahwinan tersebut. Mereka berkata bahawa mereka percaya orang yang mati dan tidak dikahwinkan akan memberi nasib yang sangat buruk kepada generasi akan datang.

Terdahulu, NASA menawarkan ‘tanah kubur’ di bulan dengan harga RM50,000. Klik pautan di bawah untuk membaca.

Anda Mahu Bersemadi Di Angkasa? NASA Tawar ‘Tanah Kubur’ Di Bulan Dengan Harga RM50,000

Anak Tidak Tahu Cara Menelefon Polis, Tinggal Bersama Mayat Ibu Selama 5 Hari

Ecuador Hadapi Krisis Kekurangan Keranda, Mayat Mangsa COVID-19 Dibiarkan Di Tepi Jalan


Budaya ‘Kasar’ Orang Arab, Ini Pengalaman Aku Sepanjang Bekerja Di Sana

Bila Ada yang tanya, Kak Mai macam mana life dekat Saudi ? Hurm, ini yang seronok nak cerita, pengalaman duduk dekat sini. Dulu-dulu dengar dari mulut orang, Orang Saudi ni kasar , bahaya dan macam-macam lagi. Tapi Bila dah datang sini, dah tahu adat, resam dan budaya mereka taklah seteruk apa yang kita dengar.

Arab Saudi adalah sebuah negara yang masih lagi agak tipikal untuk golongan perempuan, dekat sini golongan perempuan tidak dibenarkan memandu atau lepak minum sesuka hati. Tapi bukanlah tak boleh lepak langsung. Kita masih lagi boleh bersiar-siar dan membeli-belah. Cuma di Saudi, semua urusan atau kaunter akan berasingan.

Saya ingat lagi, mula-mula ke pusat membeli -belah , datang nak order Mc’ Donalds tersilap beratur di kawasan lelaki . Aduhai kena tegur masa tu, tapi buat bodoh saja, lepas kena tegur pergi beratur dekat barisan perempuan. Jadi, lepas tu dah alert  dengan sistem pengasingan untuk lelaki dan perempuan. Bila makan kita akan ada ‘family section’ dan ‘single section’ ( khas untuk lelaki sahaja).

Memang betul tak dinafikan, mula-mula dapat gaji melalui cek , kita pergi bank untuk cash kan cek dia ikat getah kemudian baling saja duit! Masha Allah punya terkejutlah saya masa tu. Dalam hati kurang ajar, susah aku dapat duit dia baling pula.

Rupanya masa beli barang dan masa bayar dekat cashier pun sama duit baki kita tu dia campak saja! Lama-lama dah faham, memang tabiat mereka macam ni. Selain kasar, Orang Arab juga tak pandai bersabar semuanya mahu “Sora-Sora ” (sekarang). Itu belum lagi tengok cara mereka memandu, lemah jantung dibuatnya . Memang elok pun perempuan Saudi tidak dibenarkan memandu. Dan Orang Arab juga bercakap dengan nada suara yang agak tinggi. Mula – mula kerja takut juga sebab tak tahu yang mereka ni marah atau bercakap dengan kita, sebab gaya macam ajak bergaduh!

Bila tanya ‘Lesh? Enta zahlan?‘ ( kenapa awak marah ). Mesti mereka akan kata ‘Maleishhhh hidayah mafi zahlan , lazim kalam‘ (bukan marah , memang bercakap macam ni). Kita pun angguklah tak jadi terkesot hati. Lepas tu lagi satu tabiat lelaki Saudi bila berjumpa siap salam, berlaga dua belah pipi siap berbunyi lagi. Ya ampun, mula-mula tengok sakan gelak dah kenapa dengan mereka ni . Rupanya itu memang cara mereka. Paranoid aku.

Dan mereka juga sangat la Manis. Mula-mula start kerja terkejut juga bila doktor wish kita ‘Hello My Dear How Are You?’, eh garu kepala fikir dia kenal aku ke? Dia jumpa kat mana? Rupanya satu wad dia wish macam tu, jadi tak usahlah nak perasan ya. Bila ada yang wish begini, even bila kita ada urusan dekat bank ke, tengah beratur nak beli donut ke, mereka mesti akan tanya khabar.

Lagi satu, dulu aku tak tahu yang negara padang pasir ni ada musim sejuk. Ingat panas je memanjang, rupanya hujung tahun memang musim sejuk . Jakun juga dapat merasa Winter. Seronok sangat bila tiba musim sejuk sebab dapat buat banyak aktiviti outdoor.

Dekat Saudi memang wajib pakai jubah atau abaya hitam, lagi-lagi di Riyadh sebab kat sini ada King. Kalau pakai pakaian yang agak terang atau tak tutup kepala mesti kena tegur dengan mutawar (Pengawai Agama). Tapi kalau nampak kita pakai baju biasa itu bermakna hanya dekat dalam kawasan perumahan sahaja .

Kehidupan dekat sini tak juga membosankan walaupun kami tak dapat lepak sampai 2-3 pagi macam dekat Malaysia, tak dapat tengok wayang atau main bowling. Tapi kat sini kami ada unlimited internet. Paling heaven bil Air dan eletrik bukan kami yang bayar. So kalau boring kami simpan duit bolehlah travel mana- mana. Nak pergi Europe ke, sebab tiket ke Europe murah. Paling tidak kami ke Mekah atau Madinah.

Sunyi tu kadang-kadang terasa juga, tapi tak mengapa sebab boleh video call cuma waktu tak sama . Dekat sini siang dekat Malaysia dah malam. Bagi saya , Saudi tidaklah seteruk mana lagipun memang niat kemari untuk mencari rezeki. Mungkin pada pandangan mata kita Orang Arab nampak kasar, tapi dari sisi yang lain Orang Arab juga sangat peramah dan baik hati. Kata Orang, jauh perjalanan luas pemandangan.

BACA JUGA: ‘Aku Seorang Jururawat’, Kisah Menyentuh Hati Misi Kerajaan Yang Ramai Belum Tahu


Budaya ‘Lost & Found’ Yang Hebat Di Jepun

Apa akan jadi jika anda tertinggal handphone di dalam keretapi di Jepun? Peluang untuk dijumpai semula adalah lebih 90%. Iya betul, hanya pergi sahaja ke kaunter ‘Lost & Found’, InshaAllah barang anda ada di sana.

Pada tahun 2017 sahaja, kaunter Lost & Found telah menyimpan lebih 900,000 barang yang tidak dituntut termasuk dompet, iPhone, cermin mata gelap dan sebagainya untuk wilayah Tokyo sahaja. Kebiasaanya, pada hari hujan secara purata 3,000 kaki payung yang tertinggal dijumpai dalam satu-satu hari di wilayah Tokyo. Ini menjadikan pusat peyimpanan barang tidak dituntut terpaksa mengkhaskan 660m kaki persegi untuk simpanan payung sahaja!

Oleh kerana bilangan barangan yang tak dituntut semakin meningkat, pusat penyimpanan Lost & Found terpaksa diubah-suai menjadi bangunan 6 tingkat, hanya untuk menyimpan barang yang tidak dituntut. Dan bilangan barangan di sini semakin bertambah dari hari ke hari.

Jadi bagaimana pihak terlibat menguruskan barang yang tidak dituntut yang semakin banyak ini?

Jika mereka mempunyai maklumat keluarga seperti di dalam dompet atau telefon yang tertinggal, pihak polis akan menghubungi keluarga atau tuan punya badan. Tetapi terdapat juga kes walaupun telah dihubungi, masih tidak dituntut. Ini menjadikan bilangan barang yang tidak dituntut semakin meningkat.

Jika setelah beberapa jangka masa yang lama dan barang masih lagi tidak dituntut, pihak Lost & Found akan membuat jualan yang dipanggil ‘Tetsudou Wasuremono’ atau ‘Barangan yang Terlupa di dalam Keretapi’ di stesen-stesen keretapi kebiasaanya. Barang-barang ini dilelong serendah ¥60 (RM2.40).

Jualan secara pukal juga lazim dilakukan bagi mengosongkan ruang simpanan dengan cepat. Biasanya, ianya dijual secara kotak besar. Tidak boleh dipilih barang di dalamnya, it’s a bargain. Mungkin barang bernilai tinggi dan sebaliknya.

Ada juga barang-barang ini dieksport ke negara luar dan dijual sebagai barang second hand. Complicated juga ya jika mahu uruskan barang yang tak dituntut ini kan?

Tetapi apa yang Kak Nita boleh lihat sikap orang Jepun yang amat jujur, waima sebatang pensel pun akan dipulangkan ke tempat Lost & Found dan pengurusan yang cekap juga penting untuk menguruskan beratus ribu barang yang tak dituntut.

Jadi, apa kata anda? Saya suka barang second hand. I don’t know how you can forget your guitar in the train!

Ini pula kisah menarik tentang negara Jepun yang mungkin anda tidak tahu sebelum ini.

5 Sebab Mengapa Terdapat Banyak ‘Vending Machine’ Di Jepun

5 Sebab Masyarakat Jepun Gemar Pakai Topeng Muka

Mengapa Orang Jepun Tetap Beli Komik Walaupun Ada Versi ‘Cetak Rompak’ Atas Talian


Ini Sebabnya Kenapa Travel Cara ‘Backpacking’ Adalah Budaya Yang Positif

Nota Editor: Artikel ini asalnya telah disiarkan di blog wahijalang. Kami kongsikan semula di sini dengan izin daripada penulis. Semoga artikel ini dapat menghuraikan satu lagi perspektif positif tentang travel dan backpacking kepada anda.

Ramai orang beranggapan bahawa melancong merupakan satu bentuk kemewahan yang hanya boleh dinikmati oleh golongan berada dan orang kaya sahaja.

Malangnya ianya hanyalah sebuah mitos semata-mata disebabkan oleh persepsi masyarakat yang hanya melihat kepada kos tambang kapal terbang, hotel mewah dan juga tempat percutian terkenal serba mahal sahaja.

Mengembara secara backpacking merupakan salah satu alternatif yang mula menjadi trend anak muda. Kebanyakan backpackers memilih untuk tidur di hostel yang menawarkan katil yang murah – bukan hotel yang mahal dengan kombinasi sarapan pagi.

Mereka sanggup membayar dengan harga yang lebih rendah agar dapat mengembara dengan lebih lama dan lebih jauh. Hostel-hostel backpackers merupakan tempat persinggahan dimana para backpackers akan berehat dan berkongsi pengalaman masing-masing.

Backpackers yang dikenali di Bromo, Jawa Timur

Communal room – tempat berehat dan berkongsi pengalaman di hostel

Kebanyakkan mereka juga selalu menggunakan pengangkutan awam untuk ke sesuatu tempat tujuan walaupun jarak masa yang ditempuhi lebih lama.

Di kawasan Asia Tenggara, kebanyakkan backpackers mengambil jalan darat untuk merentas sempadan negara kerana ianya jauh lebih menjimatkan berbanding menggunakan jalur udara.

Menggunakan keretapi untuk merentasi sempadan negara.

Sleeper bus – sangat selesa untuk perjalanan jauh. Boleh didapati di Vietnam

ChengSheng, seorang backpackers dari China yang baru berusia 20 tahun yang aku kenali di GoSapa Hostel, Sa Pa, Vietnam, sedang dalam pengembaraan semasa cuti ‘summer break’ mengajakku untuk menjelajahi Sa Pa dengan berkongsi sewa motorsikal sebagai langkah menghemat wang.

Semasa di Danau Toba, aku bersama kawan, Yasser serta Pak Yusof dan anaknya, Akid yang telah kami temui di Medan untuk sama-sama ke Danau Toba dengan secara tidak sengaja terserempak dengan backpackers perempuan, Kak Faridah, Ina dan Solah semasa mencari restoran halal di Pulau Samosir seterusnya membawa kami bersama-sama untuk meneruskan pengembaraan ke Berastagi dan balik semula ke Medan.

Tag team bersama untuk meneruskan perjalanan lebih menyeronokkan kerana lebih ramai disamping dapat berkongsi duit sewa van dan supir.

Tag team bersama untuk meneruskan pengembaraan

Tabiat backpacking menjadikan seseorang individu itu tidak materialistik dan suka berkongsi. Seseorang backpackers biasanya akan ‘travel light’ – cukup baginya baju dan seluar beberapa pasang tanpa barangan keperluan yang lain.

Dengan muatan backpack yang kecil, akan menyebabkan mereka tidak akan shopping sakan semasa mengembara. Oleh kerana suasana dalam bilik dimana para backpackers terpaksa berkongsi dorm, jarang benar seorang backpackers itu akan membawa bersama barangan yang berharga- jika ada sekalipun mungkin hanyalah sebuah laptop, tablet ataupun kamera DSLR.

Backpackers akan mengembara dengan seadanya tanpa memikirkan sangat keselesaan materialistik seperti kenderaan mewah, tempat menginap berbintang-bintang mahupun lain-lain perkara sepanjang pengembaraanya.

Backpackers suka membayar harga lokal, melancong lebih lama serta mengambil jalan yang tidak dilalui ramai orang – pengalaman unik yang sukar diperolehi.

Pengalaman unik menaiki Bamboo train di Battambang, Cambodia

Menyaksikan perlawanan Gladiator antara kampung versi Lombok

Kazumi, seorang gadis backpackers dari Jepun yang aku jumpai semasa kembara di Ha Long Bay, Vietnam memberitahuku dia telah berhenti kerja dan telah menyimpan (‘saving’) selama 2 tahun untuk memenuhi impiannya mengembara solo selama setahun ke Asia Tenggara, Eropah dan Amerika Selatan. Semasa berjumpa dengannya, beliau baru sahaja mengembara selama 3 minggu.

Kazumi – backpacker dari Jepun yang akan mengembara selama setahun

Baca: 10 Alasan Kenapa Wanita Yang Gemar Travel Memang Hebat

Di dalam budaya backpackers, mengembara bukanlah seperti melancong. Hidup seharian perlulah diteruskan dengan baki wang yang ada. Walaubagaimanapun, perkara utama yang lebih besar adalah makna diri yang wujud selepas berakhirnya pengembaraan melalui sudut pandang yang lebih luas dan juga pertukaran budaya.

Manakala, di kalangan masyarakat kecil dimana pengembaraan tidak wujud dalam kamus hidupnya, melancong dijadikan sebagai alasan untuk melarikan diri sementara daripada tanggungjawab sehari-hari. Oleh itu, melancong dikaitkan dengan satu perkataan – MAHAL!

Disiplin warga Tokyo yang beratur semasa menunggu tren

Di Gili Trawangan Lombok, kenderaan bermotor tidak dibenarkan

Budaya yang menjadi trendy kebelakangan ini bagi pengembara adalah Couchsurfing dimana backpackers akan menumpang di rumah penduduk tempatan.

Mendapatkan peluang bermalam secara percuma adalah bonus sahaja manakala perkara utama yang dicari adalah pertukaran budaya dan merasai sendiri pengalaman kehidupan masyarakat setempat.

Pengalaman couchsurfing mengingatkan aku kepada Andre, berasal dari Sweden yang aku terimanya sebagai tetamu di Malaysia. Aku dan Andre hanya kenal di Battambang, Cambodia semasa kami sama-sama mengikuti tour berbasikal di kampung-kampung tradisional disana, tetapi itu tidak menjadi masalah bagiku untuk menerimanya menetap di rumah selama beberapa hari dan membawanya berjalan-jalan sekitar Taman Negara dan Gua Kota Gelanggi, Jerantut.

Begitu juga dengan Christian Thoni, pemuda Switzerland yang aku undang sebagai tetamu lewat permintaannya di www.couchsurfing.com yang mencari host sekitar Pahang. Dalam konteks kemanusiaan, budi ditabur bukanlah diharap untuk dibalas. Kebaikan perlu dilakukan setiap ketika.

Bersama kawan-kawan & Andre di Gua Kota Gelanggi

Pertama kali aku ke luar negara adalah pada tahun 2012 ke Hatyai & Phuket dengan menaiki keretapi dan van. Semenjak daripada itu, aku telah mengembara secara ekstensif ke Jakarta, Surabaya dan Bandung secara overland pada tahun yang sama. Medan, Danau Toba, Berastagi, Bali, Brunei dan Tokyo pada 2013.

Lombok, Ho Chi Minh, Mui Ne dan Singapore pada 2014. Seterusnya pengembaraan secara solo ke Siem Reap, Battambang & Phnom Penh pada awal 2015, Banda Aceh dan Sabang pada April 2015 serta Hanoi, Ha Long Bay & Sa Pa pada September 2015.

Budaya konformiti masyarakat kita tidak banyak memberi ruang kepada individu yang telah berkahwin dan mempunyai anak untuk keluar mengembara. Anak muda perlu menjadikan pengembaraan sebagai salah satu impian hidup disebalik mimpi untuk mempunyai rumah yang besar, kenderaan yang mewah ataupun berkahwin dengan wanita impian.

View gunung berapi ikonik di Bromo, Jawa Timur

Kepada anak muda lepasan sekolah mahupun yang sedang melanjutkan pelajaran di universiti; hidup bukan sekadar CGPA, GSC, Midvalley ataupun Lowyat.

Terbang dan mengembaralah melihat keindahan matahari terbit di Taman Nasional Bromo Tengger Semeru, Jawa Timur ataupun Angkor Wat, Cambodia.

Adalah penting untuk kita menerapkan budaya mengembara ini kepada golongan muda. Dengan mengembara sejak usia muda, kita akan belajar untuk menerima budaya baru dan meraikan perbezaan, memperluaskan sudut pandang kita dan juga memahami dunia dengan lebih baik!

Baca lagi: Telah Mengembara Ke 70 Negara, Anak Yatim Ini Berkongsi Kisah Sukar Waktu Kecilnya

LIKE dan FOLLOW Vocket di Facebook serta Instagram


10 Gambar Ini Masih Menjadi Misteri Sehingga Sekarang. Apa Yang Berlaku Sebenarnya?

Biasa kita dengar 1 gambar menceritakan 1000 perkara. Tapi kadang-kadang, banyak gambar pun belum tentu dapat menceritakan keadaan sebenar. Dan kadang-kadang itu juga boleh menjadi misteri sampai sekarang.

Babushka Lady
Hessdalen Lights
Hook Island Sea Monster
Solway Firth Spaceman
S.S. Watertown Ghosts
Black Knight Satellite
Copper Falling Body
Geophone Rock Anomaly
Goddard’s Squadron Photograph
The Mysterious Case Of Elisa Lam

Apa yang berlaku sebenarnya? Lihat rangkuman video di bawah.


18 Hampir Gagal Yang Akhirnya Berjaya Dengan Hebat! Kami Tidak Percaya #8 Berlaku

Pernahkah anda gagal tetapi akhirnya berjaya dengan sangat cemerlang?

Kejayaan sebegini sangat manis, lihat buktinya dalam 18 gambar di bawah.

3. Abang ni mesti pandai main catch ball.

6. Terselamat dalam hanya beberapa saat.

8. Ok, yang ni kami tak percaya ianya terjadi.

14. Basikal abang tertinggal belakang tu.

17. Pemain NBA pun tak tentu boleh buat.

18. Tengok mamat singlet hitam tu betul-betul.


Budaya Trak Makanan Sudah Bermula Di Lembah Klang. Kami Teruja!

Kepada sesiapa yang suka menonton Asian Food Channel di Astro, mesti sudah biasa dengar tentang budaya trak makanan atau Food Truck di Toronto.

Makanan fusion yang pelbagai jenis, bersih dan dipersembahkan dengan gaya chic.

Kini, kami teruja kerana ia sudah bermula dan berkembang di Lembah Klang!

Salah satu Food Truck yang ada ialah La Famiglia.

Merupakan peminat besar filem blockbuster tahun 1972, The Godfather, tiga sekawan menyikat rambut ke belakang dan memakai topi fedora, sambil berkata mereka sudah keluar untuk mewujudkan “mafia pasta yang memerintah KL”.

Semua benda dari trak ke menu ke pakaian semuanya mencerminkan inspirasi Itali mereka.

“Kami sebagai ‘mafia’ bukan samseng, ianya semua tentang perniagaan … ia hanya konsep perniagaan kami,” Syazwan Khairuddin, 29, berkata sambil ketawa.

Bersama-sama dengan rakan Danial Marzd, 29, dan Mohd Rusydi, 31, mereka menyasarkan pelajar kolej dan pekerja pejabat, dengan harga antara RM5 hingga RM8.

Sering dijumpai bersebelahan dengan trak La Famiglia apabila berada di SS15, Subang Jaya, adalah sebuah trak berwarna terang iaitu SpagMe. Berusia setahun tiga bulan, mereka adalah pakar dalam spageti goreng, dan menganggap La Famiglia sebagai kawan.

“Kami tidak melihat ia sebagai persaingan – kita menganjurkan perhimpunan trak makanan bersama-sama, ” kata pemilik SpagMe, Cavin Ng, 36.

Ng dan rakannya Dexter Yee, 37, meninggalkan pekerjaan mereka dalam pengiklanan dan insurans untuk memulakan perniagaan mereka berharap akan membawa senyuman kepada wajah-wajah rakyat Malaysia. Beliau melihat trak makanan di Amerika Syarikat dan menyedari terdapat potensi di sini.

“Trak makanan membolehkan kami berhubung dengan pelanggan kami. Dunia ini terlalu digital sekarang.”

Budaya trak makanan adalah budaya yang mengujakan, tetapi tidak kurang dengan cabaran. Cabaran utama adalah perlesenan. Semoga pihak berkuasa memandang peluang masa hadapan industri trak makanan yang membolehkan lebih ramai belia menjadi usahawan.

Sumber asal: The Star, disesuaikan untuk The Vocket

————————————————————
Ikuti pelbagai kisah menarik di The Vocket.


Model Vintaj ‘Kereta Bajet’ Ferrari Ini Terjual Pada Harga RM20 Juta

Pada satu ketika, Ferrari ada mengeluarkan model budget car supaya ianya mampu dimiliki oleh semua. Model Ferrari ‘Dino’ adalah model Ferrari dengan kapasiti enjin enam dan lapan silinder; berbeza dengan model Ferrari standard yang mempunyai 12 silinder.

Model ini dinamakan atas nama Dino, anak Enzo Ferrari yang meninggal dunia pada umur 24 tahun. Menarik tentang model ini adalah pada CC enjinnya yang kecil tetapi mampu memberi kuasa pemanduan yang hebat (enjin 2.0L pada model Dino 206 dan enjin 2.4L Dino 246). Harga pasaran untuk Model Dino adalah £5,485 (lebih kurang RM30 ribu) tetapi itu harga ketika tahun 1970an.

Disebabkan sejarah dan keunikan model Dino ini, ianya menjadi buruan penggemar kereta sports antik. Model 206 Berlinetta Speciale ini adalah antara model terbaik pernah keluar untuk acara lelongan dan ianya terjual pada harga USD4.7 juta (lebih kurang RM20 juta) di sebuah acara lelongan Rétromobile di Paris.

Ianya harga yang hebat untuk sebuah budget car dari Ferrari. Dahulunya mungkin budget, tetapi sekarang ini harganya lain di mata peminat kereta antik. Keseksian kereta ini juga tak lapuk dek zaman.


Buffet Aiskrim Inside Scoop Kembali Sempena Ramadan

Mahu cuba buka puasa dengan cara yang berbeza Ramadan ini? Apa kata anda ke Inside Scoop dan cuba buffet aiskrim di mana anda boleh makan aiskrim secara unlimited!

Pelbagai perisa aiskrim yang awesome dan unik ditawarkan di sini antaranya Teh Tarik, Onde-Onde, Cendol, termasuk dua perisa baharu; Ais Tingkap and Honey Cornflakes. Paling kami suka adalah perisa Teh Tarik dan Durian. Memang terangkat betul bila anda cuba dua perisa ini.

Selain aiskrim, anda juga boleh memesan waffle untuk dimakan bersama aiskrim anda. Juga, di cawangan standalone Inside Scoop akan turut tersedia Seri Menanti Apam. Ini juga kombinasi hebat untuk anda makan bersama aiskrim di Inside Scoop.

It's that time of the year again! 🎉🎉🎉 Come one, come all 👫👭👬 as our ice cream buffet is back this Ramadan, with 18 outlets hosting the buffet this year! 🍦🍦 . How to raya two-gether at our ice cream buffet: 1. Check out the📍location and timetable! (tip: save this post!) 2. Bring your member and line up (really) early! 🕓 #kiasu 3. Pay RM32 💰 per pax and makan all the ice cream, 🍨 waffles, and apam balik* you want!! *Apam balik only at selected outlets. . Terms and conditions: 1. Not valid with any other offers and promotions. 2. Ice cream buffet is only for unlimited ice cream, waffles, and apam balik. 3. Apam balik stall is NOT available at the following outlets: MyTown, Sunway Pyramid, IOI City Mall, Ipoh, Queensbay Mall, East Coast Mall, The Gardens Mall, and Melaka. 4. Ice cream buffet is on a first-come, first-served basis only. Reservations are not allowed. 5. We will not be able to serve beyond each outlet's maximum seating capacity for each slot. 6. Inside Scoop reserves the right to change and amend the rules and regulations at our own discretion without prior notice. #ramadan2019 #icecreambuffet #apambalik #ramadan

A post shared by  Inside Scoop (@myinsidescoop) on Apr 30, 2019 at 5:25am PDT

Anda cuma perlu membayar RM32 untuk dewasa dan RM17 untuk kanak-kanak bawah 12 tahun. Jika anda biasa membeli aiskrim di sini, harga untuk buffet ini adalah sangat berbaloi dengan menu serta pelbagai pilihan aiskrim yang ditawarkan.

Buffet aiskrim Inside Scoop ini akan dilancarkan bermula 13 Mei sehingga 24 Mei 2019 sahaja di seluruh cawangan Inside Scoop seluruh Malaysia. Jadi, anda yang suka makan aiskrim, jangan lepaskan peluang untuk berbuka puasa di sini!


Dua Buah Kedai Makan Dengan Harga Buffet Bawah RM10 Untuk Orang KL

Bertuahnya, sekarang makin ramai peniaga jual makanan dengan harga patut.

Contohnya sebelum ini kami pernah paparkan seorang pemuda jual donat dengan harga 10 sen sahaja.

Kali ini ada pula kedai yang menyajikan buffet pada harga bawah RM10.

Tuan Irfan Foner melaporkan dapatan beliau di bawah:

Pagi ini makan buffet breakfast dengan keluarga. Buffet RM 5 sahaja dan boleh makan 25 sajian sesuka hati. Ada nasi…

Posted by Irfan Foner on Monday, February 8, 2016

Dari 7 pagi sehingga 11.30 pagi hari Sabtu, Ahad dan cuti umum, 25 jenis hidangan terdiri daripada makanan berat, lauk pauk dan kuih muih dihidangkan di kedai ini.

Dengan harga RM5 dan menu pelbagai, ianya satu pilihan yang sangat berbaloi.

Melalui kajian kami, buffet ini telah ditawarkan sejak setahun lalu oleh Naan Corner, terletak di hadapan Menate Ampang Jaya.

Ia menawarkan nasi lemak dengan pilihan rendang daging, ayam dan kerang, bakso dan roti bom.

Pilihan makanan Pakisan termasuklah capati dengan kuah daging dan sayuran. Menu sarapan barat pula menampilkan 10 jenis hidangan seperti roti bakar, scrambled egges, spaghetti, makaroni dan salad.

Teh panas, Milo dan 3 jenis kordial ditawarkan secara free flow.

Mulai 1 Mac, Naan Corner akan mula memperkenalkan buffet makan tengahari pada hari bekerja. Pada harga RM9.90 per kepala, hidangan yang ditawarkan termasuklah laksa Johor, mee rebus dan tandoori gaya Pakistan.

Di Bukit Kapar, Restoren Hersha Maju menawarkan makan tengah hari berharga RM8.

Kanak-kanak 5 hingga 12 tahun, warga emas dan OKU mendapat harga RM6, manakala kanak-kanak berusia bawah 5 tahun makan percuma.

Walaupun kedai baru dibuka 2 setengah bulan dahulu, sambutan yang diterima sangat memberansangkan.

Terdapat 30 jenis lauk-pauk ditawarkan. Ini termasuklah ulam-ulam dan ikan bakar.

“Menu berubah setiap hari dan harga termasuk harga minuman,” kata Sahlawati, pemilik kedai ini.

Masak lemak, masak sambal, ulam-ulaman, ikan bakar adalah sebahagian daripada makanan yang ditawarkan.

Air yang sejuk pula nampak menyeronokkan untuk menyejukkan tekak yang kering.

Ramai memuji kesedapan dan kepelbagaian menu di kedai ini.

Anda boleh berkunjung ke alamat Lot 2320, Jalan Iskandar, Batu 8 untuk menikmati hidangan mengasyikkan ini.

Untuk maklumat lanjut, anda boleh lawati FB Page Restoren Hersha.

Untuk mengikuti perkara-perkara menarik lain dalam Malaysia, jangan lupa like Facebook The Vocket.


Buffet IKEA Kembali Sehingga 29 April, Ini Seleksi Menu Yang Tersedia Buat Para Pelanggan

IKEA mengumumkan buffet sempena Ramadan telah kembali mulai hari ini, 11 April 2022 sehingga 29 April 2022. Buffet istimewa ini tersedia di IKEA Damansara, Cheras, Batu Kawan dan Tebrau.

Untuk pengetahuan anda, pembelian tiket dan tempahan buffet boleh dibuat mulai hari ini di restoran IKEA dan juga di Swedish Food Market. Sebelum terlupa, barisan untuk buffet akan ditutup 15 minit sebelum masa yang ditetapkan iaitu pada jam 7 malam.

Harga buffet di IKEA Damansara, Cheras dan Batu Kawan adalah RM29.90 untuk dewasa, RM14.90 untuk kanak-kanak dan percuma untuk kanak-kanak bawah 4 tahun. Malah, setiap pembelian tiket buffet dewasa akan mendapat baucar IKEA bernilai RM10 secara percuma.

Manakala untuk IKEA Tebrau, harga buffet adalah RM19.90 untuk dewasa, RM10.90 untuk kanak-kanak dan percuma untuk kanak-kanak bawah 4 tahun. Setiap pembelian tiket buffet dewasa akan menerima baucar bernilai RM5 secara percuma.

Setiap hari, menu buffet yang disajikan berbeza dan ia tidaklah seperti jangkaan anda. Bukanlah menu ‘best seller’ seperti sweedish meatball yang disajikan tetapi menu yang berkonsepkan makanan melayu akan disajikan untuk hidangan buffet ini.

Antara hidangan yang disajikan hari ini adalah nasi kerabu, ayam masak padprik, kailan goreng belacan dan banyak lagi. Bagi anda yang mahu mencuba buffet IKEA, bolehlah ke cawangan IKEA seperti dinyatakan dan mencuba hidangan yang disajikan. Berbaloi atau tidak, anda tentukan sendiri.

Kemaskini: Pada hari pertama buffet IKEA ditawarkan kepada umum, selain menu seperti tertera yang dinyatakan ternyata sweedish meatball dan beberapa menu best seller turut disajikan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Tali Putus Ketika Promosi Secara ‘Live’, Netizen Persoalkan Kualiti Pelitup Muka Jovian

Tuntut Sebanyak RM650 Juta, 650 Pemegang Akaun Saman CIMB Secara Berkelompok


5 Buffet Berbuka Puasa Bawah RM50 Untuk Warga Lembah Klang

Saya yakin ada yang sedang mencari-cari tempat berbuka puasa untuk berkumpul bersama-sama keluarga dan rakan taulan.

Jangan risau, ada banyak tempat makan yang menarik, dan di sini kami pilih 5 tempat yang kami kira berbaloi.

Kurang daripada RM50 sekepala, tentunya ini menarik perhatian anda untuk mencuba.

Pelbagai hidangan Melayu, seperti kerabu mangga, acar rampai, nasi dan lauk pauk, nasi hujan panas, mee, satay, kuih-kuih Melayu dan buah-buahan, kini berada di bawah satu bumbung.

Tidak lagi perlu pening kepala, kerana lihatlah menu penuh, anda pasti kenyang bahagia.

Hanya pada harga RM228 untuk 6 orang (RM38 sekepala), hotel ini terletak di seksyen 13, Shah Alam.

Anda juga boleh mendapatkan pakej untuk 4 orang yang berharga RM160 (RM40 sekepala).

Dapatkan pakej 6 orang atau pakej 4 orang, dengan klik di sini atau sini.

Berbuka puasa dan nikmati rasa Thai istimewa bersama-sama keluarga dan rakan dalam suasana yang menenangkan.

Lebih daripada 20 hidangan pilihan diubah setiap hari termasuklah pembuka selera yang segar, menu utama yang lazat, mee dan nasi serta pencuci mulut yang manis sekali.

Hanya pada harga RM177 untuk 4 orang (RM44.25 sekepala), memang sukar untuk berkata tidak. Dapatkannya di sini.

Lebih 600 orang sudah memilih berbuka puasa di sini.

Manakan tidak, dengan makanan yang sedap dan pelbagai pilihan, harganya setimpal dengan apa yang anda bayar.

Live band juga bakal menghiburkan ketika anda sedang sibuk menjamah.

RM169 untuk 4 orang (RM42.25 sekepala), RM88 untuk 2 orang (RM44 sekepala) dan RM49 untuk seorang.

Klik link di atas untuk mendapatkan kupon.

Berbuka puasa bersama yang tersayang dengan juadah Melayu, Asia dan Barat di Citin Cafe (Masjid Jamek).

Pelbagai lauk pauk Melayu yang menggiurkan hanya buat anda mahu lagi.

Anda boleh menikmati seorang pada harga RM45, atau berdua pada harga RM85 (RM42.50 sekepala).

Dapatkan pakej seorang dan pakej dua orang di link yang diberikan.

Apa kata, buka puasa kali ini cuba sesuatu yang lain?

Kali ini, kita cuba pelbagai rasa BBQ yang unik dan berbeza.

Nikmati beraneka pembuka selera, menu utama dan pencuci mulut bersama yang tersayang.

Hanya pada harga RM45 sekepala, pasti anda sukar lupakan pengalaman beriftar di Kababish Restaurant. Dapatkan kupon anda di sini.

Jangan lupa gunakan link yang kami beri dalam artikel ini.

Kami pun sebenarnya tidak pasti jika anda walk-in, bolehkah dapat seperti harga yang kami paparkan tadi.

Apa-apa pun kami doakan agar anda sentiasa di bawah naungan Allah dan selamat berseronok berbuka puasa bersama-sama yang tercinta.

Adios, sehingga berjumpa lagi dalam artikel akan datang.


Lelaki Ini Terima RM44,802 Daripada Facebook Selepas Melaporkan Hal Ini

Minggu ini seorang penyelidik Laxman Muthiyah telah menjumpai satu bug yang membolehkan dia padam mana mana album gambar di Facebook. Bug tersebut mensasarkan Graph API Facebook, membolehkan pengguna padam album gambar mereka dengan satu command. Disebabkan kesilapan di pihak Facebook, command line itu mampu padam mana mana album dalam rangkaian selagi pengguna log masuk melalui API versi mobile. Selepas beberapa troubleshooting Muthiyah menulis command di bawah sebagai request untuk memadamkan mana mana album dalam rangkaian.

Request :-
DELETE /518171421550249 HTTP/1.1
Host : graph.facebook.com
Content-Length: 245
access_token= facebook_for_android_access_token

Muthiyah melaporkan kelemahan ini kepada Facebook dan syarikat itu respon kepadanya selepas dua jam mengatakan bug tersebut sudah dibaiki dan menawarkan $12,500 kepadanya melalui program bounty bug Facebook.

Bug sekecil ini mampu menjadi ancaman kepada Facebook dan sering dicari cari oleh penyerang. Namun, Muthiyah melalukan perkara sewajarnya dengan melaporkan bug ini dan mendapat reward.


Bugatti Bakal Perkenalkan ‘Chiron’ Di Geneva Motor Show 2016

Supercar Bugatti Veyron adalah kereta terpantas di dunia buat masa ini. Dianggarkan hanya terdapat 400 unit Bugatti Veyron di seluruh dunia. Dua daripadanya ada di Malaysia; satu milik Sultan Johor dan satu milik Mohkzani Mahathir.

Di Geneva Motor Show tahun ini, Bugatti bakal memperkenalkan model kereta mereka yang terbaru, Chiron. Menurut satu kenyataan dari syarikat itu, Chiron akan menjadi kereta paling awesome, laju, eksklusif dan bergaya yang akan dihasilkan di dunia.

Chiron akan didatangkan dengan enjin W16 8-liter dan 4 turbochargers , 1500hp dan boleh menghasilkan sehingga 6000 rpm. Namun demi keselamatan pengguna, pengeluar kereta ini terpaksa menetapkan hadlaju 420km/j sahaja walaupun kereta ini mampu pergi lebih laju daripada itu.

Dianggarkan hanya 500 unit Bugatti Chiron akan dihasilkan di kilangnya di Molsheim, France. Harga pasaran bagi supercar ini adalah 1.9 juta pound (lebih kurang RM11.06 juta). Walaupun dengan harga begini, 400 unit ini pasti akan habis terjual. Bilangan jutawan dan billionaire di serata dunia kan ramai. Batch pertama kereta ini dikatakan akan siap akhir tahun ini.

Baca : Ferrari LaFerrari Ungu Milik TMJ Yang Seksi


Bugatti Hasilkan Model Khas Chiron Sport ‘110 ans Bugatti’ Sempena Ulang Tahun Ke-110

Bagi menyambut ulang tahun ke-110, Bugatti menghasilkan edisi eksklusif Chiron Sport yang memberi penghormatan kepada negara kelahiran jenama berkenaan, Perancis.

Warna Steel Blue dipilih untuk warna asas model Chiron Sport ‘110 ans Bugatti’ dan dapat dilihat warna bendera Perancis (biru, merah dan putih) menghiasi bahagian spoiler, cermin sisi dan kerusi.

Warna matte black dipilih untuk bahagian rim aloi ini dan kulit berkualiti tinggi digunakan untuk bahagian kerusi dengan logo ‘110 ANS BUGATTI’ ditulis di bahagian atas bagi menambahkan lagi keunikan model Chiron Sport ini. Model ini bakal hadir dengan enjin 8.0-litre W16 yang mampu memecut dari 0-100km/j dalam 2.4 saat sahaja dan kelajuan tertinggi 420km/j.

Hanya 20 unit Chiron Sport ‘110 ans Bugatti’ akan dihasilkan untuk pasaran seluruh dunia. Untuk info lanjut atau menempah model ini, anda boleh berbuat demikian di sini. Siapa agaknya pemilih untuk 20 unit Chiron Sport ini?

With the Chiron ‘110 ans Bugatti’ Bugatti is celebrating its 110th anniversary. Its newly developed exposed carbon fibre and paintwork in matt Steel Blue give this special Chiron the unique looks of hot-rolled steel. Distinctive features honour the brand’s French origin. #Bugatti pic.twitter.com/493HmDe3Lj


Bugatti La Voiture Noire Dilancarkan Sebagai Kereta Termahal Dunia

Sebut mengenai Bugatti, mungkin ramai yang sudah kenal mengenai model ikonik mereka iaitu Bugatti Veyron yang berjaya memegang rekod yang agak lama sebagai kereta terpantas dunia.

Jenama penawaran kereta eksotik ini baru-baru ini nampaknya telah melancarkan sebuah lagi model baru keluaran mereka. Model keluaran mereka pada kali ini mungkin yang terpantas namun berdasarkan tanda harganya iaitu $18.68 juta (RM76.35 juta) tidak termasuk cukai, Bugatti La Voiture Noire berjaya menjadi kereta termahal dunia.

‘La Voiture Noire’. Take a look at it from all angles!

#Bugatti #BugattiAtlantic #Type57SC #BugattiHistory #BugattiStory #LaVoitureNoire #AutomotiveHauteCouture #Bugatti110Years #Bugatti110Ans #GenevaInternationalMotorShow #GIMSSwiss

A post shared by  BUGATTI (@bugatti) on Mar 5, 2019 at 1:30am PST

Kereta ini diinspirasikan kepada model terawal Bugatti iaitu Type 57SC Atlantic serta diperkemaskan dengan rekaan yang tampak lebih moden dan sporty. Mengulas dari segi prestasi, Bugatti La Voiture Noire berkongsi enjin yang sama seperti Bugatti Chiron dengan penawaran 1,479 kuasa kuda serta 1,180 tork. Pantas bukan?

Menariknya, kereta ini disasarkan buat pengguna yang bukan sahaja mahukan kelajuan malah mementingkan aspek rekabentuk yang elegen serta keselesaan berada di dalam kereta sukan. Berdasarkan tanda harganya, pastinya kereta ini disasarkan buat golongan bangsawan yang ingin menampilkan status diri mereka dengan menaiki Bugatti La Voiture Noire.


18 Idea Penataan Cahaya Untuk Majlis Perkahwinan Yang Bangkit Berseri

Setiap pengantin mahukah majlis yang indah dan magikal.

Lihatlah beberapa idea penataan cahaya yang membangkitkan majlis perkahwinan yang berseri.

4. Lampu dengan efek bintang di sekitar taman.

5. Penggunaan lampu kecil memenuhi seluruh ruang makan tetamu.

6. Pencahayaan dengan gaya rustik mengikut tema perkahwinan.

7. Sedikit lampu pada dahan pokok yang besar menimbulkan mood romantik.

8. Lampu berjurai ke bawah dalam pelbagai warna.

9. Tanglung mini disangkut di antara beberapa batang pokok palma.

10. Lampu halus dilekat ke dinding dengan motif bunga memberikan efek yang timbul berseri.

11. Lampu pelbagai saiz digantung berjuntaian.

12. Wow, ini sesuatu yang berlainan sama sekali.

14. Majlis yang kelihatan extravaganza dengan lampu yang unik dan backdrop yang kelihatan seperti bulu burung.

16. Perkahwinan outdoor dengan chandelier mini.

17. Dengan penggunaan kain, efek cahaya yang samar-samar tetapi mistikal diwujudkan.

18. Lampu kuning di sebalik baju putih pengantin menimbulkan mood majlis yang indah dan ceria.


Bugatti Lancarkan Perabot Rumah Dengan Rekaan Yang Penuh Eksotik

Kita sedia maklum bahawa Bugatti merupakan pengeluar kereta Perancis yang menerapkan konsep reka bentuk dalaman yang eksotik dan menarik.

Nampaknya Bugatti telah bekerjasama dengan Luxury Living dengan melancarkan perabot rumah rekaan terbaru mereka dengan menyelami kembali kecintaan Carlo Bugatti terhadap reka bentuk dalaman. Ia juga turut menerima sentuhan dalam gaya kontemporari daripada pereka antarabangsa, iaitu Carlo Colombo dan Toan Nguyen.

Gaya potongan rekaan perabot itu telah diinspirasikan daripada lengkungan dan bahan-bahan yang terdapat pada kereta hybrid Bugatti. Antara koleksi rekaan perabot yang telah direka bersama Luxury Living adalah Chiron Armchair, Chiron Dormeuse, Vitesse Chair dan Marguerite Coffee Table.

Salah satu daripada koleksi utama perabot ialah Cobra Chair 2019, versi Carlo Bugatti yang telah direka semula pada tahun 1902. Cobra Chair ini dipadankan dengan kulit eksklusif dan fabrik teknikal yang mempunyai serat karbon, batu permata Sodalite dan pembinaan marmar Striato Olimpico. Ianya hanya terhad kepada 110 buah sahaja, sempena menghormati 110 tahun Bugatti.

Harga untuk koleksi kerusi Bugatti ini masih lagi belum diketahui namun ianya dijangka bakal diumumkan tidak lama lagi. Nantikan sahaja maklumat mengenai harga untuk koleksi ini.


Bugatti Milik Cristiano Ronaldo Bernilai Hampir RM10 Juta Terlibat Kemalangan Sewaktu Percutiannya

Bintang bola sepak terkenal, Cristiano Ronaldo merupakan salah seorang pengumpul kenderaan mewah dengan hasil kekayaan karier yang dicipta sejak tahun 2002 lagi.

Ketika Cristiano Ronaldo sedang bercuti di ‘Tramuntana Mountain’ yang terletak di Sepanyol, seorang pengawal peribadi telah hilang kawalan semasa memandu Bugatti Veyron miliknya sehingga mengakibatkan hypercar itu terbabas melanggar dinding di kawasan kediaman Sa Coma, Bunyola, Palma de Majorca. Tempat di mana bintang Manchester United itu sedang bercuti bersama ahli keluarganya di sebuah villa mewah.

Bahagian hadapan Bugatti itu dipercayai telah remuk dan penyiasat polis trafik memaklumkan bahawa tiada kenderaan lain terlibat semasa kemalangan itu berlaku. Beberapa pihak berkuasa lain, Dewan Perbandaran Bunyola, pegawai Pengawal Awam turut berada di tempat kejadian.

Insiden itu dipercayai berlaku pada pukul 11 pagi, hypercar itu merempuh pintu sebuah rumah desa dan masuk ke dalam pondok botol butana sehingga musnah sepenuhnya, berhampiran Hospital Joan March.

Pemandu kereta itu tidak mengalami sebarang kecederaan dan dipercayai telah menandatangani sendiri laporan kemalangan itu.

“Kereta itu merempuh dinding tetapi hanya terdapat kerosakan material sahaja tanpa melibatkan sebarang kecederaan dan pemandunya bertanggungjawab sepenuhnya atas apa yang berlaku.

“Maklumat mengenai pemandu dan apa yang berlaku semasa kejadian telah didaftarkan pada pangkalan data polis dan ia tersedia untuk diakses oleh pihak mahkamah atau pegawai jika mereka perlukan butiran lanjut untuk membantu siasatan,”

“Tetapi data itu lebih kepada kes maklumat yang perlu didaftarkan supaya pemilik harta yang rosak boleh membuat tuntutan pampasan dan menggunakan laporan polis sebagai sandaran sekiranya terdapat sebarang pertikaian tentang bagaimana kerosakan telah berlaku,” terang satu sumber dipetik daripada The Sun.

Selain memiliki sebuah Bugatti Veyron yang bernilai £1.7 juta (RM9.17 juta), pada tahun lalu bintang bola sepak berusia 36 tahun itu dilaporkan telah membeli sebuah model hypercar yang eksklusif dan edisi terhad, Bugatti Centodieci. Ia berharga £8.5 juta (RM45.87 juta) dan dibina dalam kuantiti terhad 10 unit sahaja.

A post shared by VOCKET Car Club (@vocketcarclub)

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Bugatti memang ‘memilih’ semasa menawarkan model kereta edisi terhad kepada pelanggannya, bagaimanapun ada seorang pengumpul kereta eksotik Malaysia berjaya mendapat kepercayaan jenama kereta mewah dari Perancis itu. Baca lebih lanjut melalui pautan di bawah.

Ini Proses ‘Private Collector’ Malaysia Beli Model Bugatti Edisi Terhad Bernilai RM25 Juta

Model Bugatti ‘One-Off’ Bernilai RM55 Juta Sedia Dihantar Kepada Pemiliknya

Bugatti Dan Rimac Bergabung Tubuhkan Entiti Baru, ‘Bugatti Rimac’


Bugatti Dan Rimac Bergabung Tubuhkan Entiti Baru, ‘Bugatti Rimac’

Pengeluar hypercar dari Croatia, Rimac Automobili telah mengumumkan penggabungan dengan pembuat hypercar dari Perancis, Bugatti Automobiles pada hari semalam. Menurut AP News, penggabungan kedua-dua syarikat itu dianggarkan bernilai jutaan euro.

Penggabungan kedua-dua nama besar dalam dunia automotif ini turut melibatkan pengeluar sportcar dari Jerman, Porsche AG. Ketiga-tiga pengeluar kenderaan berkuasa tinggi ini akan duduk di bawah satu entiti pengeluar hypercar baru yang dikenali sebagai Bugatti Rimac.

Pegangan saham bagi Bugatti Rimac LLC dipecahkan seperti berikut, pegangan saham majoriti sebanyak 55% milik Rimac Automobili dan baki 45% milik Porsche AG. Manakala Bugatti pula akan dibawa masuk ke syarikat gabungan oleh pemilik semasa (Volkswagen) dan sahamnya kemudian akan dipindahkan kepada Porsche.

Pengasas Rimac, Mate Rimac mengekalkan pegangan saham asalnya di Rimac Group sebanyak 37%, manakala Porsche (27%), Hyundai (12%) dan pelabur lain sebanyak 27%.

Penubuhan entiti syarikat baru ini tidak menghalang Bugatti dan Rimac untuk terus beroperasi sebagai jenama berasingan dan mengekalkan kemudahan pengeluaran dan saluran pengedaran di negara asal masing-masing.

Rimac Campus yang terletak di Sveta Nedelja, Croatia bakal menjadi ibu pejabat global Bugatti Rimac dan Rimac Technology. Kampus yang seluas 24.7 ekar ini dijangka akan mula beroperasi pada tahun 2023 akan datang.

Di baru kampus ini nanti, Bugatti akan menyumbangkan pengetahuan dan kekuatannya dalam pengeluaran carbon fibre, siri produksi kecilan dan rangkaian rakan kongsi dari seluruh dunia yang berpengalaman.

Manakala Rimac Technology pula akan fokus pada pembangunan, pengeluaran serta pembekalan sistem bateri, dan komponen EV yang lain. Syarikat yang dimiliki 100% oleh Rimac Group ini akan kekal sebagai satu entiti yang bebas bekerjasama dengan pelbagai pengeluar kereta global.

Sebagai Ketua Pegawai Eksekutif Rimac Group, Mate Rimac juga akan mengetuai kedua-dua pasukan baru Bugatti Rimac dan Rimac Technology. Syarikat Bugatti Rimac akan menggabungkan sumber serta kepakaran dalam penyelidikan dan pengembangan, produksi dan bidang lain untuk masa depan syarikat Bugatti dan Rimac.

“Ini adalah saat yang sangat menggembirakan dalam sejarah Rimac Automobili yang berkembang pesat dalam masa yang singkat.

“Saya tidak dapat memberitahu anda betapa gembiranya saya dengan potensi dua jenama luar biasa ini yang menggabungkan pengetahuan, teknologi dan kepakaran untuk membuat beberapa projek yang sangat istimewa pada masa akan datang,” terang Mate Rimac dalam satu kenyataan rasmi dibuat baru ini.

Ternyata berita penggabungan ini mengejutkan orang ramai serta membuatkan peminat kereta berprestasi tinggi ternanti-nanti apakah projek baru yang akan diperkenalkan dua jenama gergasi ini pada masa akan datang.

Sementara itu, Bugatti sudah bersedia untuk menghantar model ‘one-off’ yang bernilai RM55 juta kepada pelanggan istimewanya.

Bugatti La Voiture Noire Dilancarkan Sebagai Kereta Termahal Dunia

Ini Proses ‘Private Collector’ Malaysia Beli Model Bugatti Edisi Terhad Bernilai RM25 Juta


Bugatti Umumkan Model ‘Chiron Sport’ Dengan Kemampuan 1,479 Kuasa Kuda

Berjaya menjadi pengeluar kereta terlaju dunia melalui model ‘Veyron’, jenama ini bakal meneruskan legasi mereka melalui model Chiron Sport yang diumumkan dengan versi terbaru.

Model yang bakal dikeluarkan pada tahun 2019 ini turut menawarkan beberapa ciri-ciri terbaru buat para pengguna. Perubahan utama yang diberi penekanan adalah pengendalian dan chasis. Pembaharuan lain yang ditawarkan adalah warna baru untuk bahagian hadapan yang turut dilengkapkan dengan gentian karbon.

Bugatti Chiron Sport didatangkan dengan enjin model terdahulu dengan 1,479 kuasa kuda. Melihat kepada angka kuasa kuda model ini sudah pastinya anda dapat membayangkan betapa lajunya supercar ini.

Kesemua pembaharuan yang ditawarkan ini sudah pastinya ditawarkan dengan harga premium. Berdasarkan laporan daripada TopGear, Bugatti Chiron Sport dilaporkan akan dijual dengan harga sekitar $3.26 juta (RM12 juta). Sanggupkah anda mendapatkannya?


Bugatti Veyron Bukan Lagi Kereta Terpantas Di Dunia

Kalau sebut tentang kereta terpantas di dunia, Bugatti Veyron pastinya kereta pertama yang bermain di fikiran. Rekod dunia untuk kereta terpantas adalah 429km/j.

Kepantasan Bugatti Veyron sebenarnya pernah dikalahkan oleh Hennessey Venom GT pada tahun 2014 dengan kelajuan 436km/j. Tetapi rekod itu tidak sah kerana hanya 16 kereta Venom GT ini dijual kepada umum. Minimum jumlah kereta yang perlu dihasilkan adalah 30 unit untuk secara sah memegang rekod dunia.

Namun, rekod Bugatti Veyron telah dikalahkan oleh supercar dari negara Sweden. Koenigsegg Agera RS baru-baru ini mencatat kelajuan 437km/j dan 444.6km/j menjadikannya kereta terpantas ketika ini! 4 kali ganda kelajuan maximum di lebuh raya PLUS.

Kejayaan kereta dengan nilai jualan RM8.3 juta ringgit ini turut dirakam di ruangan dalam kereta yang anda boleh lihat videonya di bawah. Kereta ini dipandu oleh Niklas Lilja dan dipandu di lebuhraya Nevada berdekatan Las Vegas.

A Koenigsegg Agera RS driven by factory driver Niklas Lilja has recorded a 2-way avg speed of 444.6 km/h (277.9 mph). A new world record! pic.twitter.com/FXUjKpTW1q

— Koenigsegg Official (@koenigsegg) November 4, 2017

Ada yang berpendapat Agera RS ini boleh pergi lebih laju dan mencecah kelajuan 300mph (482km/j)! Masalah tayar menjadi faktor utama kenapa mereka tidak dapat untuk pergi lebih laju. Sehingga terdapat tayar yang lebih baik di pasaran yang dapat menahan haba, rekod kereta ini dicatat pada kelajuan 444.6km/jkm/j.

Bukti bergambar sudah ada dan kini pihak Koenigsegg perlu menjual lebih 30 unit untuk menjadikan Agera RS kereta terpantas di dunia. Mungkinkah kereta ini akan berada di dalam radar Sultan Brunei dan Sultan Johor? Sultan Brunei dan Sultan Johor terkenal dengan koleksi supercar yang awesome dan TMJ sendiri mempunyai Bugatti Veyron. Apa kata anda dengan model Agera RS ini?


Buka ‘Air Cond’ Dan Kipas Dalam Masa Sama Punca Bil Elektrik Tinggi Dan Penapis Tersumbat?

Mungkin ramai yang tidak tahu perbuatan menggunakan penghawa dingin dan kipas siling dalam waktu yang sama sebenarnya boleh menjadi punca kepada masalah penapis penghawa dingin tersumbat dan bil elektrik melambung tinggi di rumah anda.

Perkara itu dikongsikan seorang juruteknik, Muhammad Noramin Mat di laman Facebook melalui satu kiriman yang dibuat pada 20 Februari lalu.

“Semalam aku ada bagitahu pasal on penghawa dingin dan kipas biasa.

“Kalau korang nak tahu, bila korang on je dua-dua benda ni dalam masa yang sama, nanti suhu panas dan dingin boleh bergaul.

“Lepas tu nanti, penapis (filter) penghawa dingin korang pun cepat tersumbat,” kongsinya di Facebook.

Dalam kiriman tersebut, Muhammad Noramin turut memuat naik dua lukisan yang dibuatnya bagi menjelaskan perkara itu dengan lebih terperinci.

Di Gambar A di bawah, beliau menunjukkan situasi di mana penghawa dingin berada dalam keadaan on dan kipas siling tidak dibuka.

Menurutnya, bila berbuat demikian kitaran hawa panas dan dingin berada dalam keadaan yang lebih baik.

Bagaimanapun, lukisan keduanya selepas itu yang menunjukkan kedua-dua penghawa dingin dan kipas siling dibuka dan berada dalam keadaan on akan menyebabkan penghawa dingin anda keliru dengan suhu ruang bilik.

Perkara ini sekaligus menurutnya akan menyebabkan kitaran hawa panas dan dingin bercampur dan berkemungkinan menjadi salah satu punca kenapa bil elektrik di sesebuah rumah melonjak tinggi daripada kebiasaan.

Bagaimana pula pendapat anda mengenai perkara ini? Ada yang pernah membuat perbandingan bil elektrik mereka ketika menggunakan penghawa dingin sahaja berbanding dengan menggunakan kedua dua kipas dan penghawa dingin?

Berikut kami sertakan sekali kiriman asal oleh saudara Muhammad Noramin Mat di Facebook sebelum ini.

Baca kisah mengejutkan keluarga ini di mana si anak meletakkan syarat untuk bapanya memasang penghawa dingin seandainya mahu dia pulang ke kampung. Klik pautan di bawah untuk membaca.

Penghawa Dingin Jadi Syarat Kepada Bapa Jika Mahu Anak Pulang Ke Kampung

Sony Kongsi Inovasi Baju Dengan ‘Aircond’ Saiz Poket


Buka Butik Jual Barang ‘Fake’ Supreme, Dua Beranak Ini Dipenjara Dan Didenda RM48 Juta

Pihak Mahkamah London baru-baru ini telah menjatuhkan hukuman penjara lapan tahun kepada seorang bapa manakala anak lelakinya dikenakan hukuman penjara tiga tahun selepas mereka didapati bersalah kerana menjual barangan ciplak jenama terkenal di seluruh dunia iaitu Supreme.

Selain dipenjarakan, anak-beranak yang mahu dikenali sebagai Michele Di Pierro, 53 tahun dan anaknya, Marcello Di Pierro turut didenda sebanyak $10 juta (~RM48 juta) selepas Syarikat Supreme yang berpusat di New York berjaya mengesan bahawa mereka juga terlibat dalam pemalsuan pembukaan butik Supreme.

Difahamkan bahawa mereka telah membuka butik Supreme di beberapa negara di Eropah dan China sekaligus menjual barangan tiruan jenama Supreme. Penipuan anak-beranak ini juga dikatakan sangat licik sehinggakan mereka berjaya mendapat pengiktirafan cap dagangan atau trademark logo Supreme secara sah untuk menjual barangan fake Supreme ke negara yang mengiktiraf mereka seperti Itali, Indonesia, Singapura dan Sepanyol.

Susulan dua kesalahan tersebut, pihak mahkamah di London telah mengarahkan tertuduh untuk hadir ke mahkamah untuk mengemukakan keterangan. Namun mereka gagal hadir ke mahkamah dan akhirnya mereka ditahan dengan kebenaran waran tangkap.

Dalam pada itu, Hakim Martin Beddoe menyifatkan bisnes anak-beranak ini merupakan satu model perniagaan yang ‘kurang ajar’ serta tidak jujur dalam adat berniaga barangan yang berjenama.

Selepas berjaya ditahan, Michele dengan lantang bersuara dan mengatakan bahawa tuduhan tersebut merupakan satu fitnah terhadap dirinya.

“Tuduhan ini sangat tidak masuk akal, bukti yang tidak berasas dan saya difitnah atas kesalahan memalsukan cap dagangan Supreme yang jelas ia sudah berdaftar secara sah.” kata Michele yang mempertahankan dirinya berdasarkan hujahan berlandaskan Undang-undang Fesyen.

Baca lagi artikel berkaitan Supreme menerusi klik pada pautan di bawah ini.

Jenama ‘Copy Ori’ Supreme Akhirnya Tewas Di China

Supreme Italia Buka Pula Butik ‘Flagship’ Di Shanghai, China

Koleksi Supreme ‘Swarovski Crystal’ Sudah Mula Dijual Kembali Setinggi RM12,000


Buka Cawangan Kedua, Santan Tawar Promosi RM20 Untuk 2 Hidangan Kombo Bermula Esok

Dari awan biru ke darat, restoran Santan telah buka cawangan pertama di MidValley dan kini cawangan kedua telah dibuka secara rasmi di pusat membeli-belah Sunway Pyramid.

Mendapat sambutan yang hangat menjadi sebab cawangan kedua dibuka. Santan adalah jenama makanan dalam penerbangan pertama di dunia yang boleh didapati di restoran.

Oleh itu, Santan tawarkan promosi 2 hidangan kombo yang terdiri daripada satu makanan dan minuman setiap kombo dengan hanya RM20 sahaja sempena dengan pembukaan cawangan kedua restorannya.

Sebelum terlupa, promosi ini tersedia pada waktu terhad dan boleh didapati untuk menjamu selera, bawa pulang dan penghantaran di cawangan Sunway Pyramid serta boleh dipesan di santan.com.my dari 22 sehingga 31 Julai 2020 menggunakan kod promosi SUNWAY.

See you at San-Way tomorrow! We can’t wait to open our doors to you and for a week only, enjoy 2 combos for only RM 20 (40% off) #StayTuned #OpeningSoon #SantanGotSunway #SantanGotYouSelangor🇲🇾 #SantanGotYou #KitaJagaKita #FoodDeliveryKL #KLFoodies #koreanfood #airasia #klfood #eatnowkl #midvalleymegamall #timeoutkl #klangvalley #malaysia #malaysiatrending

A post shared by  #SantanGotYou🇲🇾 (@santan.asean) on Jul 20, 2020 at 7:26pm PDT

Tahukah anda bahawa anda juga boleh membeli hidangan yang diingini dengan menebus mata ganjaran AirAsia dan lebih mudah buat pembayaran menggunakan  kad prabayar BigPay. Anda yang belum ada kad BigPay boleh daftar dan menggunakan refferal code 1GZSREAKLO untuk mendapatkan kredit sebanyak RM10.

P/s: Tidak cukup makan hidangan panas di restoran Santan, anda juga boleh dapatkan rangkaian produk beku siap dimakan seperti Nasi Lemak Pak Nasser dan Nasi Padang dengan Rendang Daging, serta menu baharu yang diilhamkan oleh Asean seperti Nasi Lemak Goreng dengan Ayam Goreng Berempah, Ayam Goreng dengan sos Keju Rempah dan Gado-gado.

Sebelum ini, AirAsia telah perkenalkan pas penerbangan tanpa had domestik. Klik pautan di bawah untuk baca perkongsian pengguna pas penerbangan tanpa had tersebut.

Ternyata Bukan ‘Scam’, Lelaki Ini Kongsi Pengalaman Pusing Malaysia Guna AirAsia Unlimited Pass

CEO Syarikat Penerbangan Turun Padang Jadi ‘Runner’ Hantar Makanan Kepada Pelanggan

Pestle Mortar Bawakan Elemen ‘Streetwear’ Ke Udara Dengan Kolaborasi Bersama AirAsia


Buka ‘Mask’ Untuk Minum Air, Dua Lelaki Di Parit Buntar Didenda RM1,000

Dua penunggang motosikal didenda RM1,000 setiap seorang kerana menanggalkan pelitup muka untuk minum air di Daerah Kerian, Parit Buntar, Perak.

Menurut Sin Chew Daily, kedua-dua individu itu menunggang motosikal untuk menghantar rakan mereka ke pusat membeli-belah sebelum menunggu di jalan bertentangan berdekatan dengan premis.

Sedang menunggu, mereka membeli dua minuman sebelum menarik pelitup muka ke bahagian dagu untuk minum. Selesai minum, mereka didapati gagal untuk menarik pelitup muka kembali kepada keadaan asal.

Tidak lama kemudian, mereka dihampiri oleh tiga orang lelaki. Kedua-dua penunggang motosikal kemudian didapati bersalah kerana tidak memakai pelitup muka dengan betul.

Difahamkan, dua daripada lelaki terbabit tidak memakai pakaian polis namun menyatakan bahawa mereka adalah pegawai polis. Manakala seorang lagi telah menunjukkan kad mereka sebelum membawa kedua-dua penunggang motosikal itu ke ibu pejabat polis Daerah Kerian.

Kedua-dua penunggang motosikal itu kemudiannya dikenakan denda RM1,000.

Terdahulu, gara-gara tidak memakai pelitup muka, 54 individu dihukum renung kubur mangsa COVID-19. Klik pautan di bawah untuk membaca.

Gara-Gara Tidak Pakai Pelitup Muka, 54 Individu Dihukum Renung Kubur Mangsa COVID-19

Padah Ludah Orang Awam, Pejuang ‘Anti-Mask’ Ini Ditolak Keluar Bas Hingga Tersungkur


Bukan Aplikasi ‘Sampah’, Ini Manfaat Lain TikTok Yang Ramai Tidak Tahu

Sebut sahaja TikTok pasti ramai sudah terbayang video lucu yang sering menjadi tontonan ramai. Semestinya aplikasi ini trend yang makin hangat dan menjadi ikutan ramai orang.

Terbaharu, perkongsian seorang pengguna Twitter @magmalaya telah menjelaskan beberapa manfaat yang orang ramai boleh dapat melalui aplikasi TikTok. Untuk pengetahuan anda, beliau sudah berhijrah dan menetap di Guangzhou selama 12 tahun dan menggunakan aplikasi itu mengikut trend pengguna di China.

Thread tentang aplikasi Tik Tok yang bukan sekadar tempat users mendapatkan hiburan seperti menari, bermain game jari, menyanyi dengan suara latar yang lucu; Tik Tok lebih dari itu: pendidikan, bisnes, travel, tips kehidupan, nasihat kewangan dan niaga dan banyak lagi manfaat.

— MAG • Faheem (@magmalaya) February 3, 2020

Ramai orang beranggapan bahawa aplikasi TikTok hanyalah aplikasi untuk penggunanya berhibur. Akan tetapi, menurutnya terdapat manfaat lain yang boleh didapati melalui aplikasi tersebut dari segi pendidikan, bisnes, travel, tip kehidupan, nasihat kewangan dan banyak lagi.

Tidak percaya? Oleh itu beliau telah kongsikan beberapa video TikTok yang mengandungi konten bermanfaat yang mungkin akan mengubah perspektif anda pada aplikasi ini. Baca perkongsian beliau di bawah ini.

Content dari user ni memang menarik awesome! Dia katakan bahawa perkara paling bermakna dia belajar sepanjang travel dia ke 7 benua adalah cerita-cerita menarik yg disampaikan oleh masyarakat tempatan, kehidupan yg struggle, kesabaran, passion, memori, hubungan antara manusia.

Video ni ajar kita macam mana nak berkomunikasi.

Bagi konklusi, kemudian sebab, kemudian konklusi, then buat tindakan, then bagi cadangan; video pendek macam ni banyak dekat TT, memajukan orang lain dalam urusan harian dan improve our life. pic.twitter.com/kY7tZXD5p6

Scooter yg boleh bergerak sendiri pakai phone? Why not? Tendang pun tak tumbang. Banyak videos macam ni dekat Tik Tok, memperkenalkan kepada dunia tentang teknologi baru, bayangkan kita sebagai peniaga terdedah dengan contents macam ni setiap hari, boleh dapat banyak idea! pic.twitter.com/PgSxDZz8O1

Content kesihatan dan be fit? Of course ada! Untuk lelaki untuk wanita warga tua, semua contents yang related with health pun banyak dijumpai di Tik Tok. Kedudukan mata harus selari dengan tinggi laptop, dekatkan jarak tempat duduk dengan meja supaya elak membongkok. pic.twitter.com/AKAcIW7zsu

Ajar English sambil beri motivasi? No problem!

Contents macam ni bersepah dekat Tik Tok China sebab diorang tahu ramai orang sana nak belajar bahasa asing, jadi diorang permudahkan dekat Tik Tok, apatah lagi bagi anak muda, memang suka tengok video pendek. pic.twitter.com/AuvuvljxtP

Nak belajar macam mana tengok jenama besar punya kekurangan dalam menghasilkan bags?

LV ada masalah dengan minyak tepi, mudah terhakis, simpan resit pembelian, kalau nasib baik, boleh tukar bag baru. Chanel punya tangkai besi tu mudah jadi hitam. pic.twitter.com/XLabDjddjX

Rupanya memang terdapat pelbagai konten yang bukan sahaja ‘fun’ tetapi juga boleh menambahkan ilmu pengetahuan kita. Anda hanya perlu ikuti akaun yang menghasilkan konten seperti itu dan TikTok akan berikan feeds yang sama.

Selain itu, beliau turut berkongsi ada juga akaun yang cukup ‘power’ menjual produk menggunakan aplikasi TikTok dengan berkunjung ke kilang tembikai, pameran kareta atau lain-lain.

Anda takut terleka melihat konten-konten yang menarik di TikTok? Tidak perlu risau kerana aplikasi tersebut akan memberikan reminder untuk anda berehat seketika.

Menurut beliau, pelbagai manfaat yang beliau terima menggunakan aplikasi TikTok ini. Akhir kata, gunakanlah aplikasi ini untuk perbaiki kehidupan anda dan manfaatkan kemudahan yang ada bukan sebaliknya.

Tidak dapat disangkal bahawa aplikasi TikTok ini turut hype di Malaysia. Apa kata baca artikel berkaitan TikTok pada pautan di bawah ini.

‘Sponsor’ Pekerja Ke Mekah, Rupanya Ini Identiti Sebenar Lelaki Cina Yang Tular Di TikTok

Sering Dianggap Aplikasi Murahan, Ini 10 Fungsi Hebat WeChat Yang Ramai Tidak Tahu

Perak Mahu Guna TikTok Untuk Promosikan Tempat Pelancongan


18 Idea Ringkas Dan Murah Untuk Menjadikan Rumah Lebih Mewah Bergaya

Untuk menjadikan rumah anda kelihatan lebih bergaya dan mewah, anda tidak perlu berbelanja banyak duit. Hanya gunakan imaginasi, dan rumah anda akan kelihatan lebih menarik.

Gunakan 18 idea ini untuk menjadikan rumah anda kelihatan lebih mewah:

1. Tocangkan langsir untuk tampak mewah dan berbeza.

2. Peti ais akan kelihatan seperti peti ais designer apabila dipasang pita pelekat atau kertas dinding.

BACA: Baiki Perabot Nazak Jadi Baru Dengan Kertas Dinding

3. Cermin pada pintu memberi ruang tampak lebih besar.

5. Langsir nipis dalam pelbagai warna benar-benar menaikkan suasana.

6. Aksesori beg tangan atau rantai lama boleh digunakan sebagai pemegang langsir.

7. Cara yang betul untuk membentangkan permaidani dalam bilik tidur.

8. Pemegang kek akan menjadikan singki anda kelihatan vintaj.

9. Panel pengudaraan berhias, adalah lebih menarik, kan?

10. Langsir cerah berwarna-warni menjadikan rumah anda lebih ceria.

11. Rak boleh disembunyikan di sebalik tirai.

12. Kabel televisyen ditutup dengan rod besi untuk tirai pancuran.

13. Pelekat vinyl membuat ruang lebih menonjol.

14. Pasangkan rel langsir ke atas siling, dan hiasi dengan langsir bercorak – bilik tidur anda akan kelihatan lebih mewah.

15. Rel langsir melengkung menjadikan tingkap anda kelihatan lebih besar.

16. Cat hanya 2 per 3 bahagian bawah dinding anda, siling akan kelihatan lebih tinggi.

17. Letakkan TV flat-screen dalam bingkai gambar; ianya mudah dan bergaya.

18. Cat sisi laci untuk menjadikan bilik anak lebih ceria.

BACA: 13 Idea DIY Unik Dan Mudah Untuk Dekorasi Rumah

LIKE dan FOLLOW Vocket di Facebook serta Instagram


Bukan Beli, BMW M3 Cuma Dipinjamkan Kepada PDRM Untuk Pandu Uji

Sejak dua hari lepas, satu Malaysia memberikan pelbagai reaksi apabila melihat beberapa gambar dan video kereta polis baharu BMW M3 yang tular di serata platform media sosial.

Memetik laporan Astro Awani, pihak PDRM masih di peringkat pandu uji atau pembuktian konsep (Proof Of Concept/POC) selama dua minggu sebelum membuat keputusan untuk membeli lima jenis kenderaan yang terdiri sebuah BMW M3, dua buah BMW X3 dan dua buah Volkswagen Tiguan.

“PDRM pada masa ini hanya menggunakan kereta berkenaan selama dua minggu sebagai percubaan tanpa apa-apa perjanjian.

“Tujuannya adalah untuk kita mendapat maklum balas sama ada kegunaan kenderaan ini sesuai atau tidak bagi sebarang penugasan dalam PDRM,” katanya ketika dihubungi.

Menurut Berita Harian pula, Pengarah Jabatan Keselamatan Dalam Negeri dan Ketenteraman Awam (KDNKA) Bukit Aman, Datuk Hazani Ghazali, berkata dalam tempoh dua minggu ini kenderaan berkenaan akan digunakan oleh Jabatan KDNKA, Jabatan Siasatan dan Penguatkuasaan Trafik (JSPT) dan cawangan pengiring.

Tambah Datuk Hazani lagi, PDRM juga sedia maklum tentang kekangan kewangan yang dialami oleh kerajaan semasa pandemik COVID-19 ini namun tawaran yang diberikan oleh syarikat berkenaan hanyalah untuk pandu uji sahaja.

Kini sudah terjawab spekulasi-spekulasi yang dilontarkan oleh orang ramai yang mendakwa kereta-kereta tersebut telah dibeli oleh pihak PDRM ataupun ianya hanya sekadar kereta props untuk filem ‘The Catcher‘.

Pada hari Khamis lalu orang ramai digemparkan dengan beberapa gambar dan video kenderaan jenama BMW dan Volkswagen lengkap dengan livery PDRM. Baca lebih lanjut melalui pautan di bawah.

PDRM Bakal Uji BMW M3 Sebagai Kenderaan Rasmi?

Kos Produksi Cecah RM50 Juta, ‘The Catcher’ Bakal Pecah Rekod Filem Termahal Malaysia


‘Bukan Biasa-Biasa’ – Ini Adalah Peluru Berpandu Hamas Dan PIJ Yang Paling Ditakuti Israel

Beberapa hari lalu, Hamas dan Jihad Islam Palestin (PIJ) telah membalas tindakan Israel yang menyerang Masjid Al-Aqsa dengan melakukan serangan balas menggunakan roket buatan sendiri.

Perisikan Israel menyatakan bahawa kekuatan roket Hamas tidak boleh dipandang rendah. Sekurang-kurangnya terdapat 5,000 hingga 6,000 roket di ibu pejabat Hamas. Pelbagai versi roket dapat menjangkau pelbagai kawasan di Israel.

Bukan hanya roket, Hamas juga memiliki ribuan mortar yang mampu mencapai penempatan Israel di sempadan Gaza.

Pada permulaan awal konflik Hamas dan Israel, para pejuang Palestin kebanyakannya bergantung harap pada Iran dan beberapa negara lain bagi menentang kekejaman Israel di sana.

Tidak mahu terlalu berharap pada bantuan luar, Hamas akhirnya membina peluru berpandu buatan sendiri. Roket buatan mereka pada awalnya dikatakan tidak mampu mencapai jarak yang jauh, tetapi ia cukup kuat untuk mengejutkan Israel.

Namun sejak beberapa tahun yang lalu, keupayaan Hamas dan PIJ dalam membina peluru berpandu buatan sendiri menjadi semakin canggih. Hamas dan PIJ sudah mula menggunakan roket buatan sendiri semasa Perang Gaza pada tahun 2014.

Pada tahun tersebut, difahamkan bahawa peluru berpandu buatan Hamas seperti R-160, M-302D dan M-302 berjaya mencapai jarak yang cukup jauh. Jangkauan peluru berpandu itu dikatakan mampu sampai sehingga 100-160 kilometer.

Selain peluru berpandu kepunyaan Hamas, PIJ juga mempunya peluru berpandu buatan sendiri yang hampir sama kekuatannya dengan peluru berpandu Hamas. Difahamkan bahawa peluru berpandu kepunyai PIJ yang diberi nama Buraq-100 mampu mencapai jarak sehingga 100 kilometer.

Tidak cukup dengan itu, PIJ dan Hamas juga mempunyai peluru berpandu jarak pendek dengan kejauhannya mampu mencapai 70-80 kilometer. Peluru berpandu ini dikatakan lebih ditakuti oleh pihak Israel kerana mampu mencapai beberapa lokasi penting yang ada di Israel.

Fajr-3 dan Sejjil-55 adalah antara dua peluru berpandu Hamas yang paling ditakuti Israel. Difahamkan bahawa Sejjil-55 telah berjaya menghancurkan sistem pertahanan peluru berpandu Israel, iaitu Iron Dome. Manakala di Ashkelon, dua orang dilaporkan tewas dalam serangan roket Sejjil-55.

Untuk rekod, melalui laporan risikan Israel, Hamas memiliki lebih banyak peluru berpandu jarak pendek berbanding peluru berpandu jarak jauh. Disebabkan itu, peluru berpandu jarak jauh mereka sering digunakan berbanding peluru berpandu jarak dekat yang sering menyerang bandar-bandar Ashdod, Ashkelon dan koridor Gaza.

Hujan peluru dari Gaza belum berhenti, Israel mula dilanda perang saudara pula. Klik pautan di bawah untuk membaca.

Hujan Peluru Dari Gaza Belum Berhenti, Israel Mula Dilanda Perang Saudara Pula

Kumpulan Rage Against The Machine Dikecam Peminat Kerana Sokong Palestin

Kenali Briged Al-Qassam, Pejuang Yang Berjaya Menakutkan Tentera Zionis Israel


‘Bukan Dengan Peluru, Tetapi Dengan Wabak’ – Pegawai AS Dakwa Perang Dunia Ketiga Sudah Bermula

Ketua Jawatankuasa Hubungan Luar Negeri Senat, Amerika Syarikat, Peter D. Zimmerman, dalam artikelnya yang diterbitkan di www.military.com menulis bahawa sebenarnya perang dunia ketiga sudah lama bermula.

Perang dunia ketiga ini berbeza dengan perang dunia pertama dan kedua yang menggunakan senjata. Menurutnya, perang dunia ketiga adalah pertempuran tanpa bom atau peluru.

“Musuh kita adalah Virus Sars-Cov-2, yang menyebabkan COVID-19. Ia mempunyai satu tujuan: Untuk menakluk sel dan mengubahnya menjadi kilang untuk membuat lebih banyak virus,” tulis Zimmerman dalam pendapatnya yang diterbitkan pada 29 Oktober 2020.

Dia menjelaskan bahawa AS telah tewas dalam peperangan ini. Pada perang dunia II, kira-kira 400,000 tentera AS tewas dalam pertempuran selama 43 bulan. Manakala pada Perang Dunia III, katanya, lebih 203,000 orang Amerika telah mati dalam tujuh bulan pertama.

“Fakta: Orang Amerika mati dibunuh oleh virus tiga kali lebih cepat daripada tentera kita yang dibunuh oleh peluru dari Jerman dan Jepun,” kata Zimmerman.

Zimmerman menambah, selama beberapa bulan awal, AS seperti mampu untuk memenangi perang ini. Tetapi wabak COVID-19 telah membiak dengan luar biasa dan menjajah wilayah yang lain sehinggalah gelombang ketiga COVID-19 merebak ke seluruh Amerika Syarikat.

Baginya, tidak ada rawatan yang mampu membuktikan bahawa virus ini mampu dibunuh. Begitu juga, kata Zimmerman, tidak ada vaksin yang akan memberikan perlindungan dari wabak ini.

“Kita semua adalah umpan dalam perang ini, dan sudah waktunya untuk mengakui fakta ini. Tetapi kita tidak berdaya. Sama seperti pasukan kita yang memakai baju besi sebelum berperang, kita mempunyai perlindungan fizikal,” katanya.

“Sama seperti jeneral kita mempelajari strategi dan taktik untuk mengalahkan musuh, kita juga tahu bagaimana menggunakan sumber daya kita untuk mengakhiri pemerintahan kejam wabak coronavirus ini,” tambahnya.

Zimmerman menjelaskan, andai kata ada negara yang telah berjaya mendapatkan vaksin wabak COVID-19 pada akhir tahun ini. Ia hanya akan berkesan sekitar 50% hingga 80% sahaja, katanya.

“Walaupun anda pernah melakukan suntikan, jika anda terkena virus, anda berpeluang dijangkiti [semula],” lanjutnya.

Baginya, sesetengah orang tidak merasa sakit apabila dijangkiti dengan wabak ini. Zimmerman memberi contoh anak perempuannya yang dijangkiti virus itu beberapa bulan yang lalu, kehilangan deria rasa selama dua minggu, kemudian merasa tidak sihat. Dan kemudian anak perempuannya itu kembali normal.

“Ramai mangsa akan sakit dalam satu atau dua minggu, sesak nafas, sakit teruk, demam tinggi, tetapi kemudian sembuh. Ada yang sakit selama berbulan-bulan. Dan kira-kira 1% daripada semua yang jatuh sakit, mereka akhirnya mati,” katanya.

Buat masa ini, kata Zimmerman, AS tidak mempunyai pertahanan bioperubatan terhadap wabak yang telah membunuh 1.28 juta orang di seluruh dunia. Katanya, vaksin tidak akan menjadi baju besi yang mampu menyelamatkan orang daripada wabak ini.

Tambahnya lagi, pelitup muka adalah alat yang baik untuk mencegah 50% hingga 90% jangkitan wabak ini. Itu lebih baik daripada perisai seramik dan topi keledar yang dipakai oleh tentera untuk mengelak peluru yang datang.

“Sekiranya anda tidak mahu melakukan rondaan di zon perang tanpa topi keledar, jangan tinggalkan rumah tanpa alat antivirus anda. Ini bukan soal keberanian atau kejantanan.

“Lindungi diri kamu, dan lindungi keluargamu. Pakai pelitup muka,” kata Zimmerman.

Terdahulu, rakyat Amerika Syarikat adakan ‘pesta COVID-19’, percaya diri kebal dari wabak. Klik pautan di bawah untuk membaca.

Rakyat Amerika Syarikat Adakan ‘Pesta COVID-19’, Percaya Diri Kebal Dari Wabak

Pemimpin Demo Anti-Lockdown Di Amerika Syarikat Dijangkiti COVID-19

Mahu Gunting Rambut Dan Melepak Antara Sebab Rakyat AS Tolak Kuarantin Di Rumah


‘Bukan Gadis Biasa’ Mungkin Jadi Drama Terakhir Lakonan Sheila Rusly

Pelakon Sheila Rusly memberikan bayangan drama Bukan Gadis Biasa yang disiarkan di TV3 mungkin menjadi lakonan terakhir buat dirinya.

Ia susulan pengumuman pengunduran diri buat sementara waktu oleh beliau pada semalam kerana dipercayai ‘rasa kecewa terhadap orang dalam industri’ seperti dilaporkan portal Mstar.

“Memang saya merajuk dengan industri sebab saya rasa sebagai anak seni, saya menggunakan platform sebagai penerbit memberi kelainan kepada industri tapi usaha saya orang pandang sambil lalu sahaja.

“Cerita-cerita bergenre biasa ini yang mereka rasa harus dihargai. Saya bila buat apa-apa benda bukan mengharapkan balasan tapi kita bila kita dah berikan full effort, tak dapat penghargaan mestilah kecewa.

Bagaimanapun, tidak dapat dipastikan kejadian sebenar yang menyebabkan kekecewaan pelakon dan juga penerbit itu yang membuatkan beliau mengambil keputusan untuk berundur diri buat sementara waktu ketika ini.

Keputusan untuk mengundurkan diri itu menurut Sheila juga bukanlah sekadar gimik dari pihaknya untuk mendapatkan perhatian.

“Sekarang ini, saya tak kata sudah kembali berlakon. Drama Bukan Gadis Biasa, buat masa ini itu la drama terakhir saya berlakon sebelum saya berehat sekejap.

“Saya tak tahu berehat sampai bila tapi mungkin sampai saya dapat satu naskah yang terpanggil untuk saya berlakon semula.

“Insya-Allah saya akan kembali kalau watak itu mencabar saya sebagai seorang pelakon, tapi kalau watak biasa bagi kepada orang yang lebih memerlukan platform tersebut,” jelasnya.

Sebelum ini, drama Bukan Gadis Biasa yang turut dibintangi Aida Jebat menjadi ikutan ramai sepanjang Ramadan dan PKP yang lalu, namun seperti diketahui umum ia turut menerima maklum balas yang kurang baik daripada penonton.

Antara perkara yang menjadi pertikaian sebelum ini adalah mekap kesan khas yang digunakan Sheila sendiri dalam membawa watak Opah apabila ada yang berpendapat ianya tidak begitu memuaskan.

Selain itu, pemilihan Sheila sebagai pelakon untuk memegang watak tersebut juga turut menimbulkan perdebatan dalam kalangan netizen.

Pertikaian dalam kalangan penonton itu kemudiannya bagaimanapun diredakan dengan kenyataan daripada suami Sheila yang juga merupakan pengarah Bukan Gadis Biasa, Jinggo yang menjelaskan kenapa beliau dipilih memegang watak tersebut.

Baca perkongsian kami sebelum ini mengenai kenyataan pengarah drama Bukan Gadis Biasa, Jinggo mengenai persoalan kenapa pelakon lebih veteran tidak membawa watak Opah di pautan di bawah.

‘Bukan Main Bedal Je’- Suami Jelaskan Kenapa Sheila Rusly Dipilih Bawa Watak Opah

Keringat Tidak Dibayar, Khir Rahman ‘Buka Mulut’ Isu Teater Terbitan Ogy Ahmad Daud


‘Bukan Gelandangan Tapi Influencer’ – Netizen ‘Siasat’ Wanita Bertatu Dibantu Ebit Lew

Sebelum ini tular video pendakwah terkenal, Ebit Lew yang menunjukkan dia memberikan bantuan kepada seorang ibu tunggal bertatu yang tinggal dijalanan ketika dia berada di Indonesia.

Bukan itu sahaja, wanita bertatu itu telah ke Malaysia dan muncul dalam ‘live’ Ebit di TikTok menjual produk iaitu sambal tempoyak.

Doakan Mondy Jakarta Indonesia#ebitlew #fyp #ebitlew #fyp #viral

Selamat datang ke Malaysia Mondy.Doakan Mondy#ebitlew #fyp #ebitlew #fyp

Penularan video tersebut telah meraih perhatian netizen Malaysia dan juga Indonesia. Ada netizen mendedahkan bahawa wanita tersebut sebenarnya bukanlah gelandangan tetapi model.

Difahamkan wanita bertatu yang dikenali sebagai Mondy itu bukan sahaja model tetapi Tiktoker yang agak terkenal di Indonesia memiliki lebih 900k pengikut.

Hasil tinjauan ke TikTok wanita terbabit, tiada konten menunjukkan dirinya susah sehingga tidur atas kotak dan sebagainya.

A post shared by Tiger of AlQuds (@capricedaddycap)

Susulan itu, rata-rata netizen berasa sangsi dengan konten yang dikongsikan oleh Ebit berhubung wanita tersebut.


Bukan Gimik ‘Marketing’, Yana Dakwa Aliff Syukri Yang Cuai Sehingga Pasu RM400,000 Pecah

Pada hari semalam tular kisah Datuk Aliff Syukri mengamuk apabila pelakon dan pengacara, Yana Samsudin didakwa enggan membayar rugi selepas memecahkan pasu dari China yang bernilai RM400,000.

Hari ini Yana tampil memberi penjelasan mengenai rakaman insiden yang tular itu.

Beliau memberitahu BH Online, insiden berlaku ketika mengacarakan program raya terbitan Astro, dua minggu lalu itu bukan gimik, sebaliknya, kejadian benar.

A post shared by Aliff syukri kamarzaman (@aliffsyukriterlajaklaris)

“Apa yang berlaku bukan lakonan atau gimik murahan seperti sangkaan ramai, sebaliknya insiden pergaduhan ini memang berlaku.

“Saya dan suami, Fadzil Zahari tak sangka video ini tular selepas dua minggu insiden berlalu. Kami terkejut kerana percaya produser, Alif Farhan sudah menyelesaikan isu ini dengan Aliff memandangkan kejadian berlaku ketika rakaman.

“Produser beritahu akan bertanggungjawab dan menyelesaikannya. Namun, sebaliknya video pergaduhan tular dan Aliff menuntut saya membayar ganti rugi bernilai RM400,000, jika tidak berdepan tindakan saman.

“Jujurnya, saya tidak gentar dengan gertakan Aliff. Kerana prinsip saya, berani kerana benar,” dakwanya.

Menceritakan yang kejadian berlaku, Yana atau nama sebenarnya, Norliana Samsudin mendakwa, dia menjalankan tugas sebagai pengacara dengan menemubual Aliff mengenai persiapan raya dan sebagainya.

Ketika Aliff mula menunjukkan barangan rumah termasuk set pinggan mangkuk jenama dan pasu mahal dimiliki, usahawan kosmetik itu memegang pasu dan meminta Yana memegang pasu tersebut.

“Masa nak berikan pasu, saya tak sambut. Ketika itulah pasu terlepas daripada genggamannya dan terjatuh.

“Saya pelik kenapa barangan berharga nak suruh saya sentuh. Saya takut.

“Jadi, tuduhan saya pecahkan pasu seperti tidak masuk akal, sedangkan saya tak sentuh pun,” dakwa Yana.

Selepas itu Aliff mula mengamuk macam orang hilang akal apabila pasu pecah. Beliau memarahi Yana kerana tidak menyambut pasu yang diberikan kepadanya.

“Dia mula membebel dan mengeluarkan perkataan menghina. Itu yang membuatkan Fadzil hilang sabar dan mula bergaduh dengannya.

“Memang kejadian Fadzil bergaduh dengannya benar-benar berlaku, bukan lakonan.

Yana dalam keadaan agak kebingungan sebab terkejut cuba menenangkan keadaan. Bagaimanapun, suaminya pula yang ‘naik angin’.

“Ramai mempertikaikan wajah saya tidak seperti orang dalam ketakutan. Kenapa nak takut, sedangkan saya tak pecahkan pasu,” dakwanya.

“Ketika kejadian, rakaman sedang berlangsung. Jadi, sudah tentu video rakaman jadi bukti saya tidak bersalah dan tidak memecahkan pasu.

“Jika Aliff nak saman, saya tak kisah. Saya takkan bayar ganti rugi RM400,000 sebab terang-terangan bukan saya yang menghempaskan pasu.

“Dalam rakaman kita boleh nampak Aliff seperti sengaja melepaskan pasu, jadi kenapa saya harus dipersalahkan?” dakwanya.

Yana juga mengalami kecederaan apabila percikan pasu yang terhempas terkena tangan kanan dan berdarah.

“Sepatutnya saya yang marah dan tidak puas hati. Saya menjayakan rakaman, tetapi saya pula tercedera.

“Jari manis terluka dan percikan darah terkena pada baju Aliff. Hampir dua minggu saya tersiksa sebab tak boleh memasak, malah mandi pun dalam keadaan sukar.

“Alhamdulillah, sekarang luka sudah semakin sembuh,” katanya.

Yana mendakwa, dia dan suami juga tidak mahu terbabit dengan kontroversi murahan seperti ini.

“Ramai tuduh kami berpakat dengan Aliff melakukan gimik murahan. Adakah sebelum ini saya pernah terjebak dengan gimik seperti ini?

“Saya dan suami takkan buat gimik hanya semata-mata mahukan program raya bersama Aliff ini tular.

“Jika mahukan program ini tular, saya terlebih dahulu muat naik insiden berlaku dalam media sosial, tetapi saya tak buat.

“Saya tak sangka Aliff muat naik video pergaduhan dan menuntut ganti rugi dan berikan saya tempoh 48 jam,” katanya.

Apapun, katanya, dia takkan bayar ganti rugi dan bersedia berdepan tindakan saman Aliff.


Bukan Hanya Ditikam, Kematian Pedofil Ini Rupanya Jauh Lebih Tragis

Masih ingatkah anda pada nama Richard Huckle, lelaki yang dijatuhkan hukuman penjara di United Kingdom selepas didapati bersalah menodai lebih 200 kanak-kanak sepanjang beliau berada di Malaysia dahulu?

Pada 2016, Huckle dipenjarakan selepas didapati bersalah atas pertuduhan penderaan seksual ke atas kanak-kanak ketika bekerja sebagai sukarelawan di sekitar ibu negara Malaysia pada 2006 sehingga 2014.

Tidak lama kemudian pada Oktober 2019, Huckle dilaporkan ditemui mati di dalam biliknya di penjara dengan kesan tikaman bertubi- tubi ke tubuhnya.

Namun baru-baru ini timbul laporan daripada The Toronto Sun yang mengatakan Huckle bukan saja ditikam tetapi telah dibunuh dengan cara yang lebih kejam.

“Dia bukan saja ditikam tetapi turut dicekik dengan tali gitar,” lapor akhbar tersebut yang memetik sumber.

Menurut laporan, Huckle dipercayai mencabul kanak-kanak daripada komuniti miskin di sekitar Kuala Lumpur dengan pihak polis turut menemui lebih 20,000 gambar dan video lucah melakukan perkara terkutuk tersebut.

Menurut laporan The Star, dia dipercayai berkongsi gambar kanak-kanak yang didera secara seksual itu di sebuah laman sesawang True Love Zone (TLZ) dengan ada dalam kalangan mangsanya merupakan bayi yang berumur seawal enam bulan.

Bukan saja berkongsikan gambar yang dimilikinya di dark web, namun Huckle juga dipercayai mempunyai buku manual yang menerangkan cara untuk menjadi pedofil dan mengelakkan dari tertangkap.

Bagaimanapun, seperti pepatah Melayu yang mengatakan ‘sepandai-pandai tupai melompat akhirnya jatuh ke tanah juga’ .

Dan itulah yang berlaku kepada Huckle apabila beliau kemudiannya ditangkap oleh pihak polis di lapangan terbang London Gatwick pada Disember 2014 ketika pulang ke negara itu untuk menyambut Krismas bersama keluarganya di sana.

Siapa sangka, Tunku Abdul Rahman yang merupakan Perdana Menteri pertama Malaysia pernah mendalangi penculikan ayahandanya sendiri sebelum ini. Klik pautan di bawah untuk membaca.

Tunku Abdul Rahman Adalah ‘Dalang’ Di Sebalik Konspirasi Penculikan Sultan Abdul Hamid

Lelaki Ini Kongsi Kisah Diganggu Kaum Sejenis Ketika Berada Dalam Tandas

Selepas Beraksi Bagai ‘Fast and Furious’, Mercedes-Benz Kuning Dari Kelantan Akhirnya Ditahan


Bukan Hanya Penjaja, Pembeli Di Lampu Isyarat Turut Berdepan Saman RM2,000

Ketika ini, ramai sudah mula berniaga untuk menambah pendapatan mereka. Adakah anda perasan di lampu isyarat ada penjaja yang menjual pelbagai jenis makanan dan sedikit sebanyak membahayakan diri mereka ketika berjualan?

Terbaharu, Ketua Polis Johor, Datuk Ayob Khan Mydin Pitchay berkata, aktiviti perniagaan itu merupakan satu kesalahan kerana cara itu bukan sahaja membahayakan penjual malah melibatkan pengguna jalan raya yang lain.

Untuk pengetahuan anda, pengguna jalan raya bakal berdepan saman berjumlah RM2,000 jika didapati bersalah membeli produk yang dijual penjaja di kawasan lampu isyarat kerana tindakan itu merupakan satu kesalahan.

Tambah beliau, para penjaja dinasihatkan untuk mencari kaedah jualan lain yang lebih selamat dan mengikut lunas peruntukan undang-undang negara. Walau bagaimanapun, setakat ini pihaknya masih belum menerima sebarang laporan terdapat mana-mana insiden kemalangan melibatkan aktiviti perniagaan di lampu isyarat. Apakah pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Penjaja Lampu Isyarat Di Terengganu Bakal Berdepan Hukuman Penjara Dan Denda RM100,000

Chef Wan Buli Uncle Roger Dan Ajar Cara Masak Dengan Betul Tanpa Guna MSG

Hanya Mahu Keadilan, Mangsa Pukul Geng Isarb Akhirnya Buka Mulut Insiden Sebenar


Bukan Hanya Sekadar Gimik, Netizen Puji Keramahan Dan Peribadi Pemandu Bas Rapid KL Ini

Keramahan atau sikap ramah dalam diri individu kian pudar di dalam kalangan masyarakat kita sekarang ini.

Ini berpunca oleh pengaruh dan penggunaan teknologi yang berlebihan membuatkan masyarakat kini lebih cenderung ke arah anti sosial.

Namun begitu, sikap tersebut tidak ‘mati’ sepenuhnya kerana masih ada rakyat kita yang masih mengamalkan sikap ini.

Baru-baru ini tular sebuah video di media sosial tentang keramahan seorang pemandu bas Rapid yang dapat pujian ramai netizen.

Perkongsian yang dimuat naik oleh seorang pengguna Twitter @_muzaimah itu ternyata berjaya membuka mata orang ramai.

“Hello adik sihat ke, nak pegi mana” he greeted me. Best rapid driver i’ve had 🥺♥ pic.twitter.com/jONSQVoj1V

Menerusi video berdurasi 23 saat itu, pemandu tersebut dilihat menyapa dengan penuh mesra setiap penumpang yang menaiki bas dipandunya itu

Apa yang menarik perhatian ramai ialah tindakan pemandu bas yang bernama Constantine Chaong ini bukanlah hanya sekadar gimik semata-mata. Terdapat sebuah pesanan khidmat awam (PSA) tentang kisah beliau yang ditayangkan di dalam bas-bas dan lrt milik Rapid KL.

Perkara ini turut disahkan oleh netizen yang sering melihat iklan tersebut di dalam lrt dan perkhidmatan awam lain di bawah Rapid KL.

Dia ni memang ada on Rapid’s punya iklan. If you take the lrt you would always see his story on the screen. Heart warming to see it wasnt just a gimmick and that he really is like that. 💗 https://t.co/T79PfoXQ6V

Menerusi temu bual beliau dalam iklan tersebut, beliau mengatakan bahawa jika 100 orang penumpang menaiki bas yang dipandunya, beliau akan menyambut dan memberikan ucapan penghargaan kepada kesemua penumpangnya itu.

Beliau menganggap perbuatannya itu merupakan satu tanggungjawab  dan amanah dalam memberikan perkhidmatan terbaik untuk rakyat Malaysia.

Susulan dengan tularnya perkongsian itu, ramai netizen yang memuji sikap ramah yang ditunjukkan oleh pemandu bas tersebut dan berharap sikapnya dapat dicontohi oleh orang ramai

Contoh yang baik. Aku harap semua orang ikut contoh baik abg kita ni. Kalau la semua macam ni. Alangkah indahnya dunia ini. Tolong lah viralkan benda2 yang macam ni. Bukannya viral pasal gaduh atau benda yang mengarut dan takda faedah

nampak keikhlasan dia dalam pekerjaan dia dan dia suka apa yang dia buat 🤙🏽

Adab mencerminkan bangsa dan negara! Salute 💯!!

— muszically (@itsmuszically) December 7, 2019

Perkongsian tersebut turut menarik perhatian pihak Rapid KL sendiri. Menerusi laman Twitter rasmi mereka, pihak Rapid KL mencari pemandu tersebut dan ingin menyampai pujian para netizen kepada beliau.

Hi, saya minta maaf saya tak perasan la pula. 😅

Diharapkan sikap yang ditunjukkan beliau ini dapat memberi manfaat dan dicontohi oleh orang ramai supaya ianya tidak mati ditelan zaman.

Dikepilkan beberapa artikel berkaitan sikap yang boleh dijadikan rujukan untuk semua. Klik pautan di bawah untuk bacaan lanjut.

Satu Sikap Penting Bagi Lelaki Berkahwin Yang Ramai Gagal Amalkan Termasuk Aku

14 Sikap Hodoh Masyarakat Kita Dalam Filem Hantu Kak Limah Balik Rumah

Kuala Lumpur Dinobatkan Bandar Kedua Paling Mesra Di Dunia